ส่วนที่ 2 การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

บริษัทมีทุนจดทะเบียน ณ วันที่ 31 ธันวาคม 2564 จำนวน 1,754,148,354 บาท เรียกชำระแล้ว
1,754,142,204 บาท แบ่งเป็นหุ้นสามัญ 584,714,068 หุ้น มูลค่าหุ้นละ 3.00 บาท

  7.2 ผู้ถือหุ้น

รายชื่อผู้ถือหุ้น 10 ลำดับแรก ณ 1 กรกฎาคม 2563

+---+-----------------------------------------+---------------+--------+
| ช |                                         | จำนวนหุ้น       | ร้อ     |
| ื่อ |                                         |               | ยละ(%) |
| บ |                                         |               |        |
| ร |                                         |               |        |
| ิษ |                                         |               |        |
| ัท |                                         |               |        |
+---+-----------------------------------------+---------------+--------+
| 1 | บริษัท โซจิทสึ คอร์ปอเรชั่น* 487,993,273       |               | 83.46  |
|   |                                         |               |        |
|   | 1.1 บริษัท โซจิทสึ คอร์ปอเรชั่น / 256,833,457  |               |        |
|   | หุ้น                                      |               |        |
|   |                                         |               |        |
|   | 1.2 บริษัท ไอเอสทีเอส (ไทยแลนด์) จำกัด /     |               |        |
|   | 231,159,816 หุ้น                          |               |        |
+---+-----------------------------------------+---------------+--------+
| 2 | กลุ่มบริษัท ศรีกรุงวัฒนา จำกัด** 52,287,433     |               | 8.94   |
|   |                                         |               |        |
|   | 2.1 บริษัท ศรีกรุงวัฒนา จำกัด / 15,175,191 หุ้น |               |        |
|   |                                         |               |        |
|   | 2.2 บริษัท กรุงเทพผลิตเหล็ก จำกัด (มหาชน) /   |               |        |
|   | 20,497,742 หุ้น                           |               |        |
|   |                                         |               |        |
|   | 2.3 บริษัท เมโทรฟอส จำกัด / 16,614,500 หุ้น  |               |        |
+---+-----------------------------------------+---------------+--------+
| 3 | บริษัท เซ็นทรัลกล๊าส จำกัด                    | 12,617,141    | 2.16   |
+---+-----------------------------------------+---------------+--------+
| 4 | ธนาคาร กรุงเทพ จำกัด (มหาชน)              | 11,292,800    | 1.93   |
+---+-----------------------------------------+---------------+--------+
| 5 | น.ส.ศมมงคล กาญจนาภรณ์                    | 2,155,019     | 0.37   |
+---+-----------------------------------------+---------------+--------+
| 6 | นายพีรวัฒน์ ธรรมาภิมณฑ์                      | 1,816,600     | 0.31   |
+---+-----------------------------------------+---------------+--------+
| 7 | นายศุภฤกษ์ มงคลสมัย                        | 1,055,000     | 0.18   |
+---+-----------------------------------------+---------------+--------+
| 8 | บริษัท ทรานส์ เอเชีย แปซิฟิค จำกัด             | 1,000,000     | 0.17   |
+---+-----------------------------------------+---------------+--------+
| 9 | บริษัท มกรานันท์ จำกัด                       | 670,000       | 0.11   |
+---+-----------------------------------------+---------------+--------+
| 1 | บริษัท ไทยเอ็นวีดีอาร์ จำกัด                   | 548,000       | 0.09   |
| 0 |                                         |               |        |
+---+-----------------------------------------+---------------+--------+

หมายเหตุ * บริษัท โซจิทซึ คอร์ปอเรชั่น เป็นผู้เกี่ยวข้องกับบริษัท ไอเอสทีเอส (ไทยแลนด์)
จำกัด ตามมาตรา 258 พรบ.หลักทรัพย์และตลาดหลักทรัพย์ พ.ศ. 2535
โดยถือหุ้นในสัดส่วนร้อยละ 49 ของทุนจดทะเบียนและมีสิทธิออกเสียง 6,370
เสียงจากจำนวนเสียง 11,470 เสียง

**บริษัท ศรีกรุงวัฒนา จำกัด เป็นผู้เกี่ยวข้องกับบริษัทต่อไปนี้ ตามมาตรา 258 พรบ.
หลักทรัพย์และตลาดหลักทรัพย์ พ.ศ. 2535

- บริษัท กรุงเทพผลิตเหล็ก จำกัด (มหาชน) โดยบริษัท ศรีกรุงวัฒนา จำกัด ถือหุ้นในบริษัท
ตรีมิตรมาเก็ตติ้ง จำกัด ในสัดส่วนร้อยละ 33.33 และบริษัท ตรีมิตรมาเก็ตติ้ง จำกัด
ถือหุ้นในบริษัท กรุงเทพผลิตเหล็ก จำกัด (มหาชน) ในสัดส่วนร้อยละ 69.48

- บริษัท เมโทรฟอส จำกัด โดยบริษัท ศรีกรุงวัฒนา จำกัด ถือหุ้นในบริษัท เมโทรฟอส จำกัด
ในสัดส่วนร้อยละ 99.8

7.3 การออกหลักทรัพย์อื่น

  ไม่มี

  7.4 นโยบายการจ่ายเงินปันผล

นโยบายการจ่ายเงินปันผลของบริษัท

บริษัท ไทยเซ็นทรัลเคมี จำกัด (มหาชน)
มีนโยบายจัดสรรจ่ายเงินปันผลแก่ผู้ถือหุ้นในอัตราประมาณร้อยละ 60 ของกำไรสุทธิสำหรับปี
ของงบการเงินเฉพาะกิจการหลังหักสำรองตามกฎหมาย ภาษีและขาดทุนสะสม (ถ้ามี)
อย่างไรก็ตาม การจ่ายเงินปันผลดังกล่าว อาจมีการเปลี่ยนแปลงได้ ทั้งนี้ ขึ้นอยู่กับแผนการลงทุน
ความจำเป็นและความเหมาะสมอื่นๆตามที่คณะกรรมการบริษัทฯ เห็นสมควร

อนึ่งทางคณะกรรมการบริษัทจะเสนอวาระการจ่ายเงินปันผลเสนอต่อที่ประชุมใหญ่สามัญผู้ถือหุ้นครั้งที่
49 ประชุมวันที่ 26 มีนาคม 2564 เพื่อขออนุมัติจ่ายเงินปันผลในอัตราหุ้นละ 1.80
บาทสำหรับผลประกอบการในปี 2563
เงินปันผลจำนวนดังกล่าวคิดเป็นอัตราเงินปันผลประมาณร้อยละ 68.9 ของกำไรสุทธิสำหรับปี
ซึ่งเป็นไปตามอัตราจ่ายเงินปันผลที่กำหนดไว้ในนโยบายการจ่ายเงินปันผลของบริษัทที่อัตราประมาณร้อยละ
60 ของกำไรสุทธิสำหรับปีของงบเฉพาะกิจการ

นโยบายการจ่ายเงินปันผลของบริษัทย่อย

บริษัทย่อยของบริษัทไม่ได้กำหนดนโยบายการจ่ายเงินปันผลไว้เป็นหลักเกณฑ์ตายตัว
แต่โดยทั่วไปจะพิจารณาจ่ายเงินปันผลเมื่อมีกำไรจากการดำเนินงานตามความเหมาะสม ในปี 2563
บริษัทได้รับเงินปันผลจากบริษัทย่อยรวมทั้งสิ้น 20,531,214 บาท

8. โครงสร้างการจัดการ

8.1 คณะกรรมการบริษัท

คณะกรรมการบริษัทประกอบด้วยผู้ทรงคุณวุฒิ ซึ่งมีประสบการณ์และความเชี่ยวชาญในสาขาต่างๆ
และเพื่อเป็นการถ่วงดุลอำนาจในการบริหาร บริษัทได้กำหนดโครงสร้างของคณะกรรมการ
โดยมีกรรมการที่เป็นผู้บริหาร กรรมการที่ไม่เป็นผู้บริหาร
และกรรมการอิสระซึ่งได้รับแต่งตั้งให้เป็นคณะกรรมการตรวจสอบทั้งหมด
กรรมการทุกท่านต้องมีคุณสมบัติตามพระราชบัญญัติบริษัทมหาชนจำกัด พ.ศ. 2535
(และที่มีการแก้ไขเพิ่มเติม) พระราชบัญญัติหลักทรัพย์และตลาดหลักทรัพย์ พ.ศ. 2535
(และที่มีการแก้ไขเพิ่มเติม) รวมถึงระเบียบ ข้อบังคับและกฎเกณฑ์ต่างๆ
ของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
ข้อบังคับของบริษัทกำหนดให้บริษัทมีคณะกรรมการของบริษัทไม่น้อยกว่า 7 คน
โดยต้องมีกรรมการอิสระอย่างน้อย 1 ใน 3 ของจำนวนกรรมการทั้งหมดของบริษัท
แต่ต้องไม่น้อยกว่า 3 คน ปัจจุบันบริษัทมีกรรมการอิสระทั้งสิ้น 3 ท่านซึ่งคิดเป็นจำนวน 1 ใน 3
ของจำนวนกรรมการทั้งหมด

คณะกรรมการบริษัทมีจำนวน 9 ท่าน ประกอบด้วย

กรรมการที่เป็นผู้บริหาร 3 ท่าน

กรรมการที่ไม่เป็นผู้บริหาร 6 ท่าน ซึ่งในจำนวนนี้เป็นกรรมการอิสระที่เป็นกรรมการตรวจสอบ 3
ท่านดังรายนามต่อไปนี้

1.  นายโคจิ อิซึทานิ ประธานกรรมการ

2.  นายโยชิฮิโระ ทามูระ กรรมการผู้จัดการใหญ่

3.  นายทาคายูกิ โทเฮ กรรมการรองผู้จัดการใหญ่

4.  นายเรียวซุเกะ โฮริ กรรมการผู้ช่วยผู้จัดการใหญ่

5.  นายชานันท์ โสภณพนิช กรรมการ

6.  นายเอกฤทธิ์ บุญปิติ กรรมการ

7.  นายสุวัฒน์ สืบสันติกุล กรรมการอิสระและประธานกรรมการตรวจสอบ

8.  นายโอภาส ศรีพรกิจขจร กรรมการอิสระและกรรมการตรวจสอบ

9.  นายเกษมศักดิ์ มัสยวาณิช กรรมการอิสระและกรรมการตรวจสอบ

รายละเอียดเพิ่มเติมปรากฏตามเอกสารแนบ 1

รายละเอียดการเข้าร่วมประชุมคณะกรรมการ ประจำปี 2563

ในปี 2563 บริษัทได้มีการประชุมคณะกรรมการทั้งหมด 7 ครั้ง
รายละเอียดการเข้าร่วมประชุมของกรรมการมีดังนี้

1.  นายโคจิ อิซึทานิ¹ เข้าร่วมประชุม 3 ครั้ง จาก 3 ครั้ง

2.  นายโยชิฮิโระ ทามูระ เข้าร่วมประชุม 7 ครั้ง จาก 7 ครั้ง

3.  นายทาคายูกิ โทเฮ เข้าร่วมประชุม 7 ครั้ง จาก 7 ครั้ง

4.  นายเรียวซุเกะ โฮริ² เข้าร่วมประชุม 3 ครั้ง จาก 3 ครั้ง

5.  นาย ชานันท์ โสภณพนิช³ เข้าร่วมประชุม 3 ครั้ง จาก 3 ครั้ง

6.  นายเอกฤทธิ์ บุญปิติ⁴ เข้าร่วมประชุม 3 ครั้ง จาก 3 ครั้ง

7.  นายสุวัฒน์ สืบสันติกุล เข้าร่วมประชุม 7 ครั้ง จาก 7 ครั้ง

8.  นายโอภาส ศรีพรกิจขจร เข้าร่วมประชุม 7 ครั้ง จาก 7 ครั้ง

9.  นายเกษมศักดิ์ มัสยวาณิช เข้าร่วมประชุม 7 ครั้ง จาก 7 ครั้ง

10. นายโทชิอากิ มิยาเบะ เข้าร่วมประชุม 3 ครั้ง จาก 4 ครั้ง

11. นายจิโร่ นิชิยาม่า เข้าร่วมประชุม 4 ครั้ง จาก 4 ครั้ง

12. นางสาวกนกพร อังสุนทรสฤษดิ์ เข้าร่วมประชุม 4 ครั้ง จาก 4 ครั้ง

13. นายสุวิช สุวรุจิพร เข้าร่วมประชุม 3 ครั้ง จาก 4 ครั้ง

หมายเหตุ :

1. นายโคจิ อิซึทานิ เข้ารับตำแหน่งประธานกรรมการบริษัทแทน นายโทชิอากิ มิยาเบะ
ซึ่งพ้นจากตำแหน่งในวันที่ 24 กรกฎาคม 2563

2. นายเรียวซุเกะ โฮริ เข้ารับตำแหน่งกรรมการ แทนนายจิโร่ นิชิยาม่า
ซึ่งพ้นจากตำแหน่งในวันที่ 24 กรกฎาคม 2563

3. นายชานันท์ โสภณพนิช เข้ารับตำแหน่งกรรมการแทน นางสาวกนกพร อังสุนทรสฤทธิ์
ซึ่งพ้นจากตำแหน่งกรรมการในวันที่ 24 กรกฎาคม 2563

4. นายเอกฤทธิ์ บุญปิติ เข้ารับตำแหน่งกรรมการแทน นายสุวิช สุวรุจิพร
ซึ่งพ้นจากตำแหน่งกรรมการในวันที่ 24 กรกฎาคม 2563

8.2 ผู้บริหาร

บริษัทมีคณะกรรมการบริหารเพื่อทำหน้าที่บริหารจัดการกิจการภายในบริษัท
คณะกรรมการบริหารประกอบด้วยเจ้าหน้าที่บริหารจำนวน 8 ท่าน ดังนี้

1. นายโยชิฮิโระ ทามูระ ประธานเจ้าหน้าที่บริหารและกรรมการผู้จัดการใหญ่

2. นายทาคายูกิ โทเฮ ประธานเจ้าหน้าที่การเงินและกรรมการรองผู้จัดการใหญ่

- ด้านการเงินและบัญชี

3. นายเรียวซุเกะ โฮริ เจ้าหน้าที่บริหารและกรรมการผู้ช่วยผู้จัดการใหญ่

  - ด้านจัดซื้อ

4. นางมณฑา เกษตรศิลป์ชัย เจ้าหน้าที่บริหารและผู้ช่วยกรรมการผู้จัดการใหญ่

  - ทรัพยากรมนุษย์

5. นายวัชระ ปิงสุทธิวงศ์ เจ้าหน้าที่บริหารและผู้ช่วยกรรมการผู้จัดการใหญ่

  - ด้านการธุรกรรมการค้า การตลาด และการวิจัยและพัฒนา

6. นายสมรัก ลิขิตเจริญพันธ์ เจ้าหน้าที่บริหารและผู้ช่วยกรรมการผู้จัดการใหญ่

  - ด้านการผลิต

7. นายมุเนทาเคะ คาวาคิตะ เจ้าหน้าที่บริหารและผู้ช่วยกรรมการผู้จัดการใหญ่

  - ด้านวางแผนองค์กรและด้านบริหาร

8. นายโค โทจิม่า เจ้าหน้าที่บริหาร

  - ด้านธุรกิจเมียนมา

รายละเอียดเพิ่มเติมปรากฏตามเอกสารแนบ 1

แผนผังองค์กรของบริษัท

[]

8.3 เลขานุการบริษัท

ตามข้อกำหนดของพระราชบัญญัติหลักทรัพย์และตลาดหลักทรัพย์ บริษัทได้แต่งตั้งนายพชระ
วรรธนวินิจ เป็นเลขานุการบริษัท
ทำหน้าที่จัดการประชุมคณะกรรมการบริษัทและคณะกรรมการบริหาร จัดทำและเก็บรักษาเอกสาร
อาทิ ทะเบียนกรรมการ หนังสือนัดประชุมกรรมการ รายงานการประชุมคณะกรรมการ
รายงานประจำปีของบริษัท หนังสือนัดประชุมผู้ถือหุ้น รายงานประชุมผู้ถือหุ้น
และรายงานการมีส่วนได้เสียที่รายงานโดยกรรมการหรือผู้บริหาร ตลอดจนให้คำแนะนำด้านกฎหมาย
ระเบียบ ข้อบังคับและกฎเกณฑ์ต่างๆ
เพื่อสนับสนุนการทำงานของคณะกรรมการบริษัทให้เป็นไปอย่างถูกต้องตามกฎหมายและหลักการกำกับดูแลกิจการที่ดี

นายพชระ วรรธนวินิจ
จบการศึกษาทางด้านกฎหมายจากมหาวิทยาลัยธรรมศาสตร์และมหาวิทยาลัยซิดนีย์ประเทศออสเตรเลีย
และผ่านการอบรมหลักสูตรผู้ปฏิบัติงานเลขานุการบริษัท รุ่นที่ 23 จัดโดยชมรมเลขานุการบริษัทไทย
สมาคมบริษัทจดทะเบียนไทย

8.4 ค่าตอบแทนกรรมการและผู้บริหาร

  ------------------------------------------- ------- --------------------------- ------------ --- ---------------- ------ -- ----
  8.4.1 ค่าตอบแทนกรรมการ                                                                                                       

                                                                                                                              

  ค่าตอบแทนที่เป็นตัวเงิน :                                                                                                         
  ค่าตอบแทนรวมของกรรมการสำหรับปี 2563 มีจำนวนรวม                                                                                  
  6.3 ล้านบาท ประกอบด้วย (1) ค่าตอบแทนรายเดือน                                                                                    
  (2) ค่าบำเหน็จกรรมการ และ (3)                                                                                                 
  เบี้ยประชุมคณะกรรมการตรวจสอบ                                                                                                   
  (สำหรับคณะกรรมการตรวจสอบ)                                                                                                    
  โดยรายละเอียดค่าตอบแทนของกรรมการแต่ละท่านมีดังนี้                                                                                   

                                                                                                                              

                                                                                  (หน่วย : บาท)                                
                                                                                  / (Unit :                                   
                                                                                  Baht)                                       

                                              ลำดับที่   รายนาม                      กรรมการ          กรรมการตรวจสอบ             

                                              1       นายโทชิอากิ มิยาเบะ ⁽¹⁾        237,500           -                         

                                              2       นายโคจิ อิซึทานิ ⁽²⁾            212,500           -                         

                                              3       นายโยชิฮิโระ ทามูระ            895,600           -                         

                                              4       นายทาคายูกิ โทเฮ              510,600           -                         

                                              5       นายจิโร่ นิชิยาม่า ⁽³⁾           509,600           -                         

                                              6       นายเรียวซุเกะ โฮริ ⁽⁴⁾         50,000            -                         

                                              7       นายสุวิช สุวรุจิพร ⁽⁵⁾           315,500           -                         

                                              8       นายเอกฤทธิ์ บุญปิติ ⁽⁶⁾          50,000            -                         

                                              9       นางสาวกนกพร อังสุนทรสฤษดิ์ ⁽⁷⁾  325,100           -                         

                                              ลำดับที่   รายนาม                      กรรมการ          กรรมการตรวจสอบ             

                                              10      นายชานันท์ โสภณพนิช ⁽⁸⁾        150,000           -                         

                                              11      นายสุวัฒน์ สืบสันติกุล             478,433          700,000                    

                                              12      นายโอภาส ศรีพรกิจขจร          405,100          540,000                    

                                              13      นายเกษมศักดิ์ มัสยวาณิช          405,100          540,000                    
  ------------------------------------------- ------- --------------------------- ------------ --- ---------------- ------ -- ----

ค่าตอบแทนอื่นๆ : ไม่มี

  8.4.2 ค่าตอบแทนผู้บริหาร

ค่าตอบแทนที่เป็นตัวเงิน : ค่าตอบแทนรวมของผู้บริหารสำหรับปี 2563 จำนวน 9 ท่าน
มีจำนวนรวม 33 ล้านบาท ประกอบด้วย (1) ค่าตอบแทนรายเดือน (2) ผลประโยชน์ตอบแทนอื่นๆ

หมายเหตุ (1) นายโทชิอากิ มิยาเบะ ได้พ้นจากตำแหน่งประธานกรรมการ ตั้งแต่วันที่ 24
กรกฎาคม 2563

(2) นายโคจิ อิซึทานิ ได้รับการแต่งตั้งเป็นประธานกรรมการ ตั้งแต่วันที่ 24 กรกฎาคม 2563

(3) นายจิโร่ นิชิยาม่า ได้พ้นจากตำแหน่งเจ้าหน้าที่บริหารและกรรมการผู้ช่วยผู้จัดการใหญ่
ตั้งแต่วันที่ 24 กรกฎาคม 2563

(4) นายเรียวซุเกะ โฮริ ได้รับการแต่งตั้งเป็นเจ้าหน้าที่บริหารและกรรมการผู้ช่วยผู้จัดการใหญ่
ตั้งแต่วันที่ 24 กรกฎาคม 2563

(5) นายสุวิช สุวรุจิพร ได้พ้นจากตำแหน่งกรรมการ ตั้งแต่วันที่ 24 กรกฎาคม 2563

(6) นายเอกฤทธิ์ บุญปิติ ได้รับการแต่งตั้งเป็นกรรมการ ตั้งแต่วันที่ 24 กรกฎาคม 2563

(7) นางสาวกนกพร อังสุนทรสฤษดิ์ ได้พ้นจากตำแหน่งกรรมการ ตั้งแต่วันที่ 24 กรกฎาคม 2563

(8) นายชานันท์ โสภณพนิช ได้รับการแต่งตั้งเป็นกรรมการ ตั้งแต่วันที่ 24 กรกฎาคม 2563

8.5 บุคคลากร

บริษัทมีพนักงานทั้งหมด 618 คน โดยในปี 2563 บริษัทได้จ่ายผลตอบแทนให้แก่พนักงานจำนวนทั้งสิ้น
423,532,326 บาท ซึ่งผลตอบแทน ได้แก่ เงินเดือน ค่าล่วงเวลา เงินช่วยเหลือค่าครองชีพ
เงินโบนัสช่วยเหลือพิเศษ เงินประกันสังคม และเงินสมทบกองทุนสำรองเลี้ยงชีพ เป็นต้น นอกจากนี้
บริษัทย่อยได้จ่ายค่าตอบแทนให้แก่พนักงานในลักษณะเดียวกันกับบริษัทรวมทั้งสิ้น 93,230,891 บาท

  ----------------------------------- -----------------------------------
  ปี 2563                              บริษัท ไทยเซ็นทรัลเคมี จำกัด (มหาชน)

  พนักงานในสำนักงานใหญ่                  157 คน

  พนักงานในโรงงานพระประแดง             291 คน

  พนักงานในโรงงานนครหลวง               168 คน

  พนักงานคลังสินค้าหาดใหญ่                 2 คน

  รวม                                 618 คน

  ค่าตอบแทนพนักงานทั้งสิ้น                  423,532,326 บาท
  ----------------------------------- -----------------------------------

  ----------------------------------- -----------------------------------
  ปี 2563                              บริษัทย่อย/บริษัทร่วม

  พนักงานบริษัท เอ็มซี อะโกร-เคมิคัล จำกัด    71 คน

  พนักงานบริษัท เอ็น.ไอ.เอ็ม จำกัด          54 คน

  พนักงานบริษัท เซ็นทราปิค (ประเทศไทย)     -
  จำกัด                                

  พนักงานบริษัท ที.ซี.ซี.ซี. เมียนมา จำกัด     172 คน

  รวม                                 297 คน

  ค่าตอบแทนพนักงานทั้งสิ้น                  93,230,891 บาท
  ----------------------------------- -----------------------------------

9. การกำกับดูแลกิจการ

9.1 นโยบายกำกับดูแลกิจการ

บริษัท ไทยเซ็นทรัลเคมี จำกัด (มหาชน) ตระหนักถึงความสำคัญของการกำกับดูแลกิจการที่ดี
และการบริหารจัดการด้วยความโปร่งใสซึ่งจะช่วยเพิ่มความสามารถในการแข่งขัน
และประสิทธิภาพในการจัดการ ส่งผลให้องค์กรมีการเติบโตอย่างยั่งยืนและมีเสถียรภาพ
ในการนี้บริษัทได้จัดให้มีระบบการบริหารจัดการที่ดี มีคณะกรรมการและผู้บริหารที่มีวิสัยทัศน์
รับผิดชอบต่อการตัดสินใจและการกระทำของตนเอง สามารถชี้แจงและอธิบายเหตุผลได้
รับผิดชอบในการปฏิบัติหน้าที่ มีความยุติธรรมและซื่อสัตย์ มีการดำเนินงานอย่างโปร่งใส
ตลอดจนจัดให้มีการสร้างกลไกควบคุมและถ่วงดุลอำนาจ
เพื่อให้การบริหารงานเป็นไปอย่างโปร่งใสตรวจสอบได้
คณะกรรมการบริษัทจะร่วมกันดูแลให้คำแนะนำและพัฒนาทุกระบบงานเพื่อให้เป็นไปตามนโยบายและกลยุทธ์ที่วางไว้
นอกจากนี้บริษัทยังตระหนักถึงการเคารพในสิทธิความเท่าเทียมกันของผู้ถือหุ้น
และการมีความรับผิดชอบต่อผู้มีส่วนได้เสีย ซึ่งเป็นปัจจัยสำคัญในการสร้างมูลค่าเพิ่มให้แก่บริษัท
และผลตอบแทนสูงสุดให้แก่ผู้ถือหุ้นในระยะยาว

ในการดำเนินกิจการ บริษัทได้นำหลักการกำกับดูแลกิจการที่ดีสำหรับบริษัทจดทะเบียน ปี 2560 (CG
Code) ออกโดยคณะกรรมการกำกับหลักทรัพย์และตลาดหลักทรัพย์
มาปรับใช้ให้สอดคล้องกับการปฏิบัติของบริษัท
เนื้อหาของการกำกับดูแลกิจการที่ดีของบริษัทครอบคลุมเนื้อหา 5 หมวด โดยสรุปดังนี้

  1. สิทธิของผู้ถือหุ้น

  2. การปฏิบัติต่อผู้ถือหุ้นอย่างเท่าเทียมกัน

  3. การคำนึงถึงบทบาทของผู้มีส่วนได้เสีย

  4. การเปิดเผยข้อมูลและความโปร่งใส

  5. ความรับผิดชอบของคณะกรรมการ

1. สิทธิของผู้ถือหุ้น

บริษัทตระหนักและให้ความสำคัญต่อสิทธิที่ผู้ถือหุ้นพึงได้รับ ซึ่งจะทำให้ผู้ถือหุ้นไว้วางใจ
และมั่นใจในการลงทุนในบริษัท
โดยกำหนดนโยบายและการดำเนินการเพื่อรักษาสิทธิพื้นฐานที่ผู้ถือหุ้นพึงได้รับโดยเท่าเทียมกันของผู้ถือหุ้นทุกรายอย่างเป็นธรรม
ตามข้อบังคับของบริษัทและกฎหมายที่เกี่ยวข้อง ทั้งการมีส่วนแบ่งในผลกำไร
และเงินปันผลอย่างเท่าเทียมกัน สิทธิในการเข้าร่วมประชุมผู้ถือหุ้น
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิในการแสดงความเห็นและซักถามในการประชุมผู้ถือหุ้น
สิทธิที่จะได้รับสารสนเทศอย่างเพียงพอและทันเวลา
สิทธิในการได้รับการปฏิบัติที่เท่าเทียมกันในการรับซื้อหุ้นคืนโดยบริษัท รวมทั้งมีการจัดการที่เหมาะสม
มีประสิทธิภาพ

ในการจัดการประชุมผู้ถือหุ้นนั้น
บริษัทจัดส่งหนังสือเชิญประชุมผู้ถือหุ้นและเอกสารประกอบให้แก่ผู้ถือหุ้น
เป็นการล่วงหน้าอย่างเพียงพอ ครบถ้วน และอำนวยความสะดวกต่างๆ ในการประชุม
อีกทั้งเพิ่มช่องทางให้ผู้ถือหุ้นได้รับทราบข้อมูลการประชุมอย่างรวดเร็วผ่านทางเว็บไซต์ของบริษัทและเผยแพร่สำเนารายงานการประชุมให้แก่ผู้ถือหุ้นภายในระยะเวลาที่เหมาะสม
ในหนังสือเชิญประชุมผู้ถือหุ้นได้กำหนดวาระการประชุมไว้เป็นเรื่องๆ อย่างชัดเจน
และได้ระบุวัตถุประสงค์และเหตุผลของแต่ละวาระ ความเห็นของคณะกรรมการในแต่ละวาระไว้ด้วย
นอกจากนี้
ยังเปิดโอกาสให้ผู้ถือหุ้นได้ส่งคำถามและเสนอวาระการประชุมในการประชุมผู้ถือหุ้นล่วงหน้าก่อนการประชุม
โดยผู้ถือหุ้นสามารถส่งคำถามหรือเสนอวาระการประชุมมายังบริษัทได้โดยตรงหรือผ่านทางเว็บไซท์ของบริษัทก็ได้

สำหรับการประชุมสามัญผู้ถือหุ้นครั้งที่ 48 ประจำปี 2563 ได้ถูกจัดขึ้นในวันที่ 24 กรกฎาคม 2563
ที่ ณ ห้อง Banyan Ballroom โรงแรมบันยันทรี กรุงเทพ ถนนสาทรใต้ กรุงเทพมหานคร
ซึ่งเป็นสถานที่ที่มีการคมนาคมสะดวกผู้ถือหุ้นสามารถเดินทางไปยังที่ประชุมได้โดยง่าย
ซึ่งในปีที่ผ่านมามีการระบาดของโรคโควิด 19 (COVID-19)
ด้วยความห่วงใยในสุขภาพและความปลอดภัยของผู้ถือหุ้น
บริษัทจึงได้จัดการประชุมโดยปฏิบัติตามแนวทางของหน่วยงานภาครัฐที่มีหน้าที่กำกับดูแลอย่างเคร่งครัดเพื่อป้องกันและยับยั้งการแพร่ระบาดของโรคดังกล่าว

ในการประชุม คณะกรรมการบริษัท 8 ท่านจาก 9 ท่านได้เข้าร่วมประชุม ซึ่งในปี 2563
ประธานกรรมการบริษัทไม่สามารถเข้าร่วมประชุมผู้ถือหุ้นได้เนื่องจากมีข้อจำกัดในการเดินทางระหว่างประเทศตามมาตรการป้องกันการระบาดของโรคโควิด
19 ของหน่วยงานภาครัฐที่มีหน้าที่กำกับดูแล ในการประชุม
มีเจ้าหน้าที่ของสำนักที่ปรึกษากฎหมายภายนอกเป็นผู้ตรวจสอบการนับคะแนนในการลงมติ
ก่อนเริ่มประชุมประธานในที่ประชุมได้แจ้งวิธีการลงคะแนนและนับคะแนนให้ผู้ถือหุ้นทราบ
และตลอดระยะเวลาการประชุมผู้ถือหุ้นประธานได้เปิดโอกาสในผู้ถือหุ้นได้ซักถามข้อสงสัยต่างๆ
ต่อที่ประชุมได้โดยปฏิบัติตามมาตรการป้องกันการระบาดของโรคโควิด 19

สำหรับวาระการลงคะแนนเสียงเลือกตั้งกรรมการในที่ประชุมผู้ถือหุ้น
บริษัทเสนอชื่อกรรมการให้ผู้ถือหุ้นลงคะแนนเป็นรายคนไป
เพื่อเปิดโอกาสให้ผู้ถือหุ้นมีสิทธิในการเลือกกรรมการที่ต้องการได้อย่างแท้จริง

สำหรับรายงานการประชุมผู้ถือหุ้น
บริษัทได้จดบันทึกไว้อย่างละเอียดและได้นำขึ้นบนเว็บไซต์ของบริษัทเพื่อให้ผู้ถือหุ้นสามารถตรวจสอบได้
นอกจากนี้ บริษัทจัดให้มีการดำเนินการเผยแพร่ข้อมูลข่าวสารอื่นๆ
ที่เกี่ยวข้องให้แก่ผู้ถือหุ้นในเวลาที่เหมาะสม เพื่อใช้ในการพิจารณาตัดสินใจได้อย่างมีประสิทธิผล
โดยมีการเปิดเผยข้อมูลตามระเบียบปฏิบัติผ่านช่องทางตลาดหลักทรัพย์แห่งประเทศไทย
สื่อหรือสิ่งพิมพ์ต่างๆ รวมทั้งเว็บไซต์ของบริษัท

บริษัทยังได้เปิดเผยโครงสร้างการถือหุ้นในบริษัทย่อยและบริษัทร่วมอย่างชัดเจนไว้ในรายงานประจำปีและแบบ
56-1 ทั้งนี้เพื่อให้ผู้ถือหุ้นมั่นใจว่าบริษัทมีโครงสร้างการดำเนินงานที่มีความโปร่งใสและตรวจสอบได้
บริษัทไม่มีโครงสร้างการถือหุ้นแบบไขว้หรือโครงสร้างการถือหุ้นแบบปิรามิด

นอกจากนี้
บริษัทจัดให้ผู้ลงทุนรายย่อยที่สนใจในกิจการบริษัทเข้าเยี่ยมชมกิจการตามความเหมาะสมและสามารถติดต่อขอข้อมูลของบริษัทได้โดยตรงจากเลขานุการบริษัท

2. การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยได้จัดให้มีกระบวนการประชุมผู้ถือหุ้นที่โปร่งใสและมีประสิทธิภาพ
โดยดำเนินการประชุมผู้ถือหุ้นและพิจารณาลงคะแนนเสียงตามลำดับระเบียบวาระที่ได้แจ้งไว้ในหนังสือเชิญประชุม
ในการออกเสียง ผู้ถือหุ้นจะมีสิทธิออกเสียงหนึ่งหุ้นต่อหนึ่งคะแนนเท่าเทียมกัน
สำหรับผู้ถือหุ้นที่ไม่สะดวกเข้าร่วมประชุมด้วยตนเอง
สามารถมอบฉันทะให้กรรมการที่เป็นอิสระคนใดคนหนึ่ง หรือบุคคลใด ๆ
เข้าประชุมและลงคะแนนเสียงแทนได้ โดยบริษัทได้จัดส่งหนังสือมอบฉันทะทั้งแบบ ก. ข. และ ค.
พร้อมทั้งระบุเอกสารหรือหลักฐานรวมทั้งคำแนะนำขั้นตอนในการมอบฉันทะ
ให้แก่ผู้ถือหุ้นพร้อมกับหนังสือเชิญประชุม
หรือผู้ถือหุ้นสามารถดาวน์โหลดหนังสือมอบฉันทะจากเว็บไซต์ของบริษัทก็ได้
บริษัทได้แปลหนังสือเชิญประชุมพร้อมเอกสารประกอบเป็นภาษาอังกฤษจัดส่งให้แก่ผู้ถือหุ้นรายที่เป็นชาวต่างประเทศด้วย

สำหรับผู้ถือหุ้นรายย่อยที่ต้องการเสนอชื่อกรรมการเพื่อเข้ารับการแต่งตั้งก่อนการประชุมสามัญประจำปีสามารถทำได้โดยเสนอรายชื่อพร้อมประวัติของบุคคลดังกล่าวมายังบริษัททั้งทางจดหมายหรือเว็บไซต์
โดยบริษัทได้ประชาสัมพันธ์ให้ผู้ถือหุ้นได้รับทราบผ่านตลาดหลักทรัพย์และบนเว็บไซต์ของบริษัทแล้ว

นอกจากนี้ เพื่อประโยชน์ของผู้ถือหุ้นรายย่อย
บริษัทกำหนดวิธีการลงคะแนนเสียงเลือกตั้งกรรมการแบบสะสม (Cumulative Voting)
เพื่อเปิดโอกาสให้ผู้ถือหุ้นรายย่อยสามารถเทคะแนนเลือกกรรมการที่ตนพอใจเข้าดำรงตำแหน่งกรรมการของบริษัทได้

เพื่อให้ผู้ถือหุ้นมั่นใจได้ว่า คณะกรรมการ ผู้บริหาร และพนักงาน รวมถึงบุคคลภายในที่เกี่ยวข้อง
จะไม่นำข้อมูลภายในที่ได้ล่วงรู้และยังไม่เปิดเผยต่อสาธารณชน ไปใช้ประโยชน์ส่วนตน
บริษัทจึงได้กำหนดข้อปฏิบัติในเรื่องนี้ไว้ในกฎเกณฑ์ระเบียบปฏิบัติของบริษัท (Compliance
Program) และประมวลระเบียบปฏิบัติและจริยธรรม (Code of Conduct & Ethics)
ในหัวข้อข้อมูลของบริษัทเพื่อเป็นแนวทางในการป้องกันการใช้ข้อมูลภายในบริษัทเพื่อประโยชน์ส่วนตนอันจะทำให้ผู้ถือหุ้นไม่ได้รับความเป็นธรรม
โดยผู้ที่ได้รับทราบข้อมูลภายในของบริษัทจะต้องไม่เปิดเผยข้อมูลดังกล่าวให้แก่ผู้อื่นเว้นแต่เป็นบุคคลที่จำเป็นต้องทราบ
และจะต้องไม่นำข้อมูลดังกล่าวไปหาประโยชน์แก่ตนเองหรือเครือญาติ
บริษัทได้จัดพิมพ์กฎเกณฑ์และประมวลดังกล่าวแจกให้แก่ คณะกรรมการ ผู้บริหารและพนักงาน
เมื่อบุคคลดังกล่าวได้รับทราบถึงกฎเกณฑ์และประมวลดังกล่าวก็จะลงลายมือชื่อไว้เป็นหลักฐาน
และบริษัทได้จัดอบรมเนื้อหาของกฎเกณฑ์และประมวลนี้แก่ผู้บริหารและพนักงานเป็นประจำทุกปีอีกด้วย
บริษัทยังมีข้อกำหนดห้ามกรรมการ
ผู้บริหารและพนักงานซึ่งได้ทราบถึงข้อมูลภายในของบริษัททำการซื้อขายหลักทรัพย์ของบริษัทในช่วงเวลา
30 วัน
ก่อนที่บริษัทจะเผยแพร่งบการเงินของบริษัทหรือข้อมูลสำคัญที่มีผลกระทบต่อราคาหลักทรัพย์ของบริษัทสู่สาธารณชน
นอกจากนี้
บริษัทได้ปฏิบัติตามข้อกำหนดของตลาดหลักทรัพย์แห่งประเทศไทยโดยให้กรรมการและผู้บริหารของบริษัท
แจ้งการถือครองหลักทรัพย์บริษัท
เมื่อแรกเข้ารับตำแหน่งและต้องรายงานการเปลี่ยนแปลงการถือหลักทรัพย์ตามข้อกำหนดและขั้นตอนปฏิบัติที่ระบุไว้ในพระราชบัญญัติหลักทรัพย์และตลาดหลักทรัพย์
พ.ศ. 2535 และตามที่คณะกรรมการกำกับหลักทรัพย์และตลาดหลักทรัพย์กำหนดด้วย
สำหรับนโยบายการควบคุมการใช้ข้อมูลภายในของกรรมการและผู้บริหารของบริษัทย่อยได้กำหนดไว้ในประมวลระเบียบปฏิบัติและจริยธรรมในหัวข้อการใช้ข้อมูลภายใน
ทั้งนี้
กรรมการและผู้บริหารของบริษัทยังได้ยึดหลักปฏิบัติตามข้อกำหนดที่ได้ระบุไว้ในพระราชบัญญัติหลักทรัพย์และตลาดหลักทรัพย์
พ.ศ. 2535 อย่างเคร่งครัดเสมอมา

ในกรณีของการทำรายการเกี่ยวโยงนั้น
บริษัทได้กำหนดหลักเกณฑ์และเงื่อนไขการเข้าทำรายการเกี่ยวโยงกันไว้ในตารางอำนาจอนุมัติการทำธุรกรรมของบริษัทโดยอ้างอิงจากหลักเกณฑ์ที่คณะกรรมการกำกับตลาดทุนได้กำหนดไว้ตามประกาศที่
ทจ. 21/2551 เรื่อง หลักเกณฑ์ในการทำรายการที่เกี่ยวโยงกัน ทั้งนี้
บริษัทจะพิจารณาถึงประเภทของรายการที่เกี่ยวโยงกัน มูลค่าของรายการ
และจะดำเนินการเปิดเผยต่อตลาดหลักทรัพย์
ขออนุมัติคณะกรรมการหรือขออนุมัติผู้ถือหุ้นแล้วแต่กรณีอย่างเคร่งครัด
บริษัทได้เปิดเผยรายละเอียดของรายการเกี่ยวโยงกันไว้ในรายงานประจำปีโดยรายการระหว่างกันได้กระทำอย่างยุติธรรม
ตามราคาตลาดและเป็นไปตามปกติธุรกิจการค้า (Fair and at arm’s length)
พร้อมทั้งระบุถึงความจำเป็นและเหตุผลด้วย

3. สิทธิและบทบาทของผู้มีส่วนได้เสีย

บริษัทมีนโยบายในการดำเนินธุรกิจโดยยึดมั่นในความรับผิดชอบต่อผู้มีส่วนได้เสีย
ทั้งภายในและภายนอกบริษัทเพื่อประโยชน์อย่างยั่งยืน ซึ่งหมายความรวมถึงผู้ถือหุ้น พนักงาน คู่ค้า
คู่แข่ง เจ้าหนี้ ลูกค้า ตลอดจนสังคมและชุมชนแวดล้อม สอดคล้องกับวิสัยทัศน์ของบริษัท
โดยมีแนวทางการปฏิบัติงานอยู่บนพื้นฐานของความซื่อสัตย์และเป็นธรรม ด้วยความโปร่งใส
และไม่แสวงหาประโยชน์ส่วนตัวที่ขัดแย้งกับประโยชน์ของบริษัทและผู้มีส่วนได้เสีย ดังนั้น
เพื่อเป็นการสร้างความมั่นใจว่าผู้มีส่วนได้เสียทุกกลุ่มจะได้รับการดูแลตามสิทธิและข้อตกลงที่มีอยู่กับบริษัทอย่างเป็นธรรม
บริษัทจึงได้กำหนดแนว ทางปฏิบัติต่อผู้มีส่วนได้เสียแต่ละกลุ่มดังนี้

3.1 ผู้ถือหุ้น : บริษัทมุ่งมั่นที่จะรับผิดชอบ และสร้างความพึงพอใจสูงสุดให้แก่ผู้ถือหุ้น
โดยคำนึงถึงความเจริญเติบโตของบริษัทอย่างยั่งยืน
สร้างมูลค่าเพิ่มและให้ผลตอบแทนที่เหมาะสมอย่างต่อเนื่อง
รวมทั้งดำเนินธุรกิจตามหลักการกำกับดูแลกิจการที่ดี

3.2 พนักงาน : บริษัทให้ความสำคัญกับพนักงาน ซึ่งถือเป็นทรัพยากรอันมีค่า
และเป็นปัจจัยสำคัญสู่ความสำเร็จของบริษัท
จึงได้มุ่งพัฒนาให้พนักงานมีการเจริญเติบโตอย่างต่อเนื่องและดูแลสวัสดิภาพ
ความปลอดภัยของพนักงาน โดยได้กำหนดนโยบายและแนวทางปฏิบัติในด้านต่างๆ ดังนี้

ด้านความปลอดภัยและสุขอนามัยในการทำงาน
บริษัทดูแลรักษาสภาพแวดล้อมในการทำงานให้มีความปลอดภัย
และเอื้อต่อการทำงานอย่างมีประสิทธิภาพโดยเฉพาะอย่างยิ่งในโรงงานของบริษัท
โดยมีข้อบังคับเกี่ยวกับการทำงานของบริษัทเรื่องความปลอดภัยในการปฏิบัติงานซึ่งเป็นแนวทางในการปฏิบัติที่เข้มข้นกว่ามาตราฐานที่กฎหมายกำหนด
พนักงานทุกคนต้องรับทราบและปฏิบัติตามอย่างเคร่งครัด บริษัทได้มีการรวมสถิติการเกิดอุบัติเหตุ
การเจ็บป่วยและการลาหยุดเนื่องจากการทำงานและได้เผยแพร่ให้ได้รับทราบกันเพื่อใช้ในการพัฒนาและปรับปรุงการปฏิบัติงานให้มีความปลอดภัยสูงสุดด้วย

ด้านพัฒนาทักษะความรู้ ความสามารถ
บริษัทได้จัดให้มีแผนหลักสูตรการอบรมและสัมมนาประจำปีที่เหมาะสมแก่พนักงานแต่ละคนโดยสำรวจจากทักษะและความต้องการของพนักงานในสายงานต่างๆ
ว่าต้องการเพิ่มทักษะด้านใดของพนักงานบ้าง
ในแผนได้มีกำหนดชั่วโมงการฝึกอบรมเฉลี่ยของพนักงานแต่ละคนและวัดผลของการฝึกอบรมเพื่อประเมินถึงความสำเร็จของแผนการฝึกอบรมด้วย

ด้านผลตอบแทนและสวัสดิการ
บริษัทมีข้อบังคับการทำงานซึ่งได้กำหนดการให้ผลตอบแทนและสวัสดิการที่เหมาะสมแก่พนักงานให้เป็นธรรมโดยอ้างอิงจากมาตรฐานของอุตสาหกรรมเดียวกัน
เช่นอัตราเงินเดือนที่เหมาะสม จัดให้มีกองทุนสำรองเลี้ยงชีพ สวัสดิการค่ารักษาพยาบาล
สวัสดิการตรวจสุขภาพประจำปี การประกันอุบัติเหตุและประกันชีวิต เครื่องแบบพนักงาน
โรงอาหารในโรงงานของบริษัท หอพัก รถรับส่งพนักงาน ทุนการศึกษา
กองทุนฌาปณกิจสำหรับพนักงานและคนในครอบครัวที่เสียชีวิต และอื่นๆ
รวมถึงโบนัสประจำปีให้แก่พนักงานซึ่งจะขึ้นอยู่กับผลประกอบการของบริษัทในแต่ละปี
บริษัทได้จัดตั้งคณะกรรมการสวัสดิการในสถานประกอบการ
ประกอบไปด้วยตัวแทนจากลูกจ้างและบริษัท
มีหน้าที่พิจารณาสวัสดิการของพนักงานและเสนอต่อบริษัทเพื่อพิจารณาดำเนินการต่อไป

ด้านสิทธิมนุษยชน
ในประมวลระเบียบปฏิบัติและจริยธรรมของบริษัทได้กำหนดไว้เป็นหลักการสำคัญถึงการเคารพต่อสิทธิและเสรีภาพส่วนบุคคล
ไม่แบ่งแยกบุคคลเนื่องด้วยชาติพันธุ์ สีผิว ศาสนา เพศ ชาติกำเนิด อายุ สถานะทางสังคม เป็นต้น
บริษัทปฏิเสธการใช้แรงงานเด็กและต่อต้านการใช้ความรุนแรงไม่ว่ากรณีใดๆ นอกจากนี้
บริษัทจะรับฟังข้อคิดเห็นและข้อเสนอแนะพนักงานทุกระดับอย่างเท่าเทียมและเสมอภาค
เพื่อเสริมสร้างและพัฒนาวัฒนธรรมองค์กรและบรรยากาศการทำงานที่ดี

3.3 ลูกค้า :
บริษัทมีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์ที่ดี
มีคุณภาพ ในระดับราคาที่เหมาะสม
บริษัทได้กำหนดแนวทางในการปฏิบัติต่อลูกค้าไว้ในประมวลระเบียบปฏิบัติและจริยธรรมทั้งในเรื่องคุณภาพของสินค้าและความรับผิดชอบต่อสินค้าโดยบริษัทจะจัดส่งสินค้าที่มีคุณภาพให้แก่ลูกค้าเท่านั้น
ทั้งยังต้องให้ข้อมูลเกี่ยวกับสินค้าที่ถูกต้อง รวมถึงรับประกันคุณภาพของสินค้าที่จัดส่งด้วย นอกจากนี้
บริษัทจะเก็บรักษาข้อมูลของลูกค้าไว้เป็นความลับไม่นำไปหาประโยชน์และไม่เปิดเผยโดยไม่ได้รับอนุญาต
แนวนโยบายดังกล่าวเจ้าหน้าที่เกี่ยวข้องจะต้องปฏิบัติตามอย่างเคร่งครัด

3.4 คู่ค้า/เจ้าหนี้ :
ประมวลระเบียบปฏิบัติและจริยธรรมของบริษัทได้กำหนดนโยบายและแนวปฏิบัติในการคัดเลือกคู่ค้าและผู้จัดหา
Supply Chain ไว้ด้วย บริษัทจึงได้กำหนดหลักเกณฑ์ในการตรวจสอบคุณสมบัติของคู่ค้า (Due
Diligence) เพื่อให้แน่ในว่าคู่ค้ามีชื่อเสียง ความสามารถที่จะปฏิบัติตามสัญญา
ทั้งยังตรวจสอบรายชื่อของคู่ค้าว่าอยู่ในรายชื่อที่ถูกจับตามองโดยรัฐบาลหรือไม่
และธุรกรรมที่ทำกับคู่ค้าไม่มีลักษณะเพื่อวัตถุประสงค์ในการหลีกเลี่ยงกฎหมาย นอกจากนี้
การดำเนินกิจกรรมทางธุรกิจกับคู่ค้าและผู้จัดหา Supply Chain
จะต้องไม่เกิดการขัดกันของผลประโยชน์ด้วย และเพื่อเป็นการคุ้มครองประโยชน์ของคู่ค้าและผู้จัดหา
Supply Chain บริษัทจะทำสัญญาการไม่เปิดเผยข้อมูลส่วนบุคคลหรือข้อมูลความลับอื่นๆ
ของคู่ค้าและผู้จัดหา Supply Chain

3.5 คู่แข่งทางการค้า :
บริษัทกำหนดเป็นนโยบายและการปฏิบัติต่อคู่แข่งทางการค้าไว้ในประมวลระเบียบและจริยธรรมที่จะปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
มีการแข่งขันอย่างเสรีและเป็นธรรม โดยจะไม่ทำข้อตกลงใดๆ
ที่เป็นการขัดขวางทางการแข่งขันทางธุรกิจ เช่นการฮั้ว หรือการกระทำใดๆ
ที่มีลักษณะเป็นการครอบงำตลาด เช่น การทุ่มตลาด หรือการทำความตกลงร่วมกันกำหนดราคา

3.6 สังคม ชุมชนและสิ่งแวดล้อม :
บริษัทตระหนักและให้ความสำคัญในการดูแลและรับผิดชอบต่อชุมชนโดยประมวลระเบียบปฏิบัติและจริยธรรมได้กำหนดให้เป็นนโยบายของบริษัทที่จะสร้างและพัฒนาสังคม
ชุมชนและสิ่งแวดล้อมที่บริษัทเป็นส่วนหนึ่งอยู่ โดยบริษัทได้จัดทำแผนประจำปีในการพัฒนาสังคม
ชุมชนและสิ่งแวดล้อมตามความเหมาะสม นอกจากนี้บริษัทได้ริเริ่มโครงการต่างๆ
ที่ช่วยลดมลภาวะและใช้ทรัพยากรอย่างมีประสิทธิภาพ เช่นโครงการโรงงานพลังความร้อนร่วม
รายละเอียดปรากฎในรายงานความรับผิดชอบต่อสังคมซึ่งได้เผยแพร่ให้ได้รับให้ทราบโดยทั่วกัน
นอกจากนี้ บริษัทได้จัดตั้ง “คณะกรรมการและอนุกรรมการมวลชนสัมพันธ์”
ขึ้นเพื่อกำหนดมาตรฐานด้านความปลอดภัย อาชีวอนามัย และสิ่งแวดล้อม รวมถึง
การให้ความร่วมมือกับทางหน่วยงานราชการและส่งเสริมกิจกรรมต่างๆ ภายในชุมชนด้วย

หลักปฏิบัติที่บริษัทยึดมั่นและถือว่าสำคัญเป็นอย่างยิ่งต่อการเติบโตที่ยั่งยืนคือการต่อต้านการคอรัปชั่น
บริษัทได้กำหนดไว้ในประมวลระเบียบปฏิบัติและจริยธรรมถึงการห้ามให้สินบนและห้ามทำการคอรัปชั่นทุกประเภท
อันได้แก่การไม่ให้ เสนอว่าจะให้ผลประโยชน์ใดๆ ให้แก่เจ้าหน้าที่รัฐหรือบุคคลใดๆ
ที่ใช้อำนาจรัฐเพื่อประโยชน์ใดๆ ที่มิชอบด้วยกฎหมาย
รวมถึงไม่สนับสนุนการจ่ายค่าอำนวยความสะดวกให้แก่เจ้าหน้าที่รัฐเพื่อให้บริษัทได้รับบริการตามปกติ
หากจำเป็นต้องทำธุรกรรมผ่านตัวแทนหรือนายหน้า
จะต้องมีการตรวจสอบคุณสมบัติของตัวแทนและนายหน้านั้นด้วย
และธุรกรรมดังกล่าวจะต้องมีราคาไม่สูงกว่าราคาปกติของตลาด
พนักงานหรือตัวแทนจะต้องเก็บเอกสารหลักฐานที่เกี่ยวกับธุรกรรมการเงินของบริษัทไว้เพื่อการตรวจสอบโดยสำนักตรวจสอบภายในของบริษัทด้วยบริษัทจัดอบรมแก่พนักงานเพื่อให้ความรู้เกี่ยวกับการคอรัปชั่นเป็นประจำซึ่งเป็นส่วนหนึ่งของแผนพัฒนาทรัพยากรมนุษย์ของบริษัทที่พนักงานทุกคนต้องเข้าร่วม

เพื่อเป็นการเปิดโอกาสให้ผู้มีส่วนได้เสียของบริษัทได้มีส่วนร่วมในการสอดส่องการปฏิบัติตามกฎหมาย
กฎระเบียบที่เกี่ยวกับหลักการกำกับดูแลกิจการที่ดี ประมวลระเบียบปฏิบัติและจริยธรรม
หรือมีข้อร้องเรียนในการกระทำผิดกฎหมาย ส่อไปในทางทุจริต คอร์รัปชั่น
บริษัทจึงได้จัดให้มีช่องทางการเสนอข้อร้องเรียนและคิดเห็นของผู้มีส่วนได้เสียต่างๆ ดังนี้

-
พนักงานบริษัทสามารถเสนอร้องเรียนการกระทำที่ขัดต่อกฎระเบียบของบริษัทหรือเสนอความคิดเห็นใดๆ
ได้โดยผ่านสายบังคับบัญชาคือผู้จัดการทั่วไปหรือเจ้าหน้าที่บริหารได้
หรือหากพนักงานรู้สึกไม่สะดวกหรือไม่สบายใจ
พนักงานสามารถร้องเรียนหรือเสนอความเห็นผ่านสายด่วนกรรมการผู้จัดการใหญ่ได้
สายด่วนกรรมการใหญ่มีหลายช่องทางได้แก่อีเมล์
จดหมายและโทรศัพท์แยกต่างหากจากการร้องเรียนของผู้มีส่วนได้เสียอื่นๆ
ซึ่งจะติดต่อโดยตรงถึงประธานคณะกรรมการระเบียบปฏิบัติหรือกรรมการผู้จัดการใหญ่
เมื่อมีการร้องเรียนประธานคณะกรรมการระเบียบปฏิบัติจะพิจารณาถึงข้อร้องเรียนดังกล่าวโดยอาจเรียกประชุมคณะกรรมการระเบียบปฏิบัติเพื่อสอบสวนหาหลักฐานแล้วพิจารณาจัดการไปตามความเหมาะสม
เลขาธิการคณะกรรมการระเบียบปฏิบัติหรือหัวหน้าสำนักกฎหมายจะเป็นผู้แจ้งผลให้ผู้ร้องเรียนหรือเสนอความคิดเห็นทราบถึงการดำเนินการต่อไป

- นอกจากนี้ พนักงานและผู้มีส่วนได้เสียอื่นๆ สามารถเสนอข้อร้องเรียนต่อคณะกรรมการได้โดยตรง
โดยส่งข้อร้องเรียนไปที่อีเมล์ compliance@thaicentral.co.th หรือหมายเลขโทรศัพท์
02-639-8888 หรือที่ เลขานุการบริษัท บริษัท ไทยเซ็นทรัลเคมี จำกัด (มหาชน) ที่อยู่ ห้อง
801-806, 809-810 ชั้น 8 มิตรทาวน์ ออฟฟิศ ทาวเวอร์ 944 ถนนพระราม 4 แขวงวังใหม่
เขตปทุมวัน กรุงเทพมหานคร 10330 โดยเลขานุการบริษัทจะรวบรวมข้อร้องเรียนต่างๆ
และเสนอไปยังคณะกรรมการโดยตรงเพื่อพิจารณาต่อไป

บริษัทได้กำหนดแนวทางวิธีการพิจารณาข้อร้องเรียนรวมถึงบทลงโทษไว้แล้วในประมวลระเบียบปฏิบัติ
และในการร้องเรียนหรือแจ้งเบาะแสการกระทำผิดบริษัทจะให้ความคุ้มครองผู้ร้องเรียน
แจ้งเบาะแสหรือเสนอความคิดเห็น
ข้อมูลของผู้ร้องเรียนและรายละเอียดในการร้องเรียนจะถูกเก็บเป็นความลับและจะถูกลบเมื่อการสืบสวนเสร็จสิ้นลง

4. การเปิดเผยข้อมูลและความโปร่งใส

บริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงินและข้อมูลทั่วไปตลอดจนข้อมูลสำคัญที่มีผลกระทบต่อราคาหลักทรัพย์ของบริษัทโดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้เกี่ยวข้องได้รับทราบผ่านช่องทางตลาดหลักทรัพย์แห่งประเทศไทย
(www.set.or.th) และที่ Website ของบริษัท www.tcccthai.com
รวมถึงสามารถติดต่อหน่วยงานนักลงทุนสัมพันธ์ของบริษัท ได้ที่ หมายเลขโทรศัพท์ 02-639-8888
ต่อ 1411 หรือ E-mail : mailbox@thaicentral.co.th
ซึ่งให้บริการข้อมูลและข่าวสารกิจกรรมต่างๆ ต่อนักลงทุน นักวิเคราะห์ และประชาชนทั่วไป

4.1 บริษัทได้เปิดเผยรายละเอียดของข้อมูลต่างๆ ของบริษัทไว้ในรายงานประจำปีและแบบ 56-1
อันได้แก่ โครงสร้างการถือหุ้น รายชื่อ ประวัติ การถือหุ้น บทบาทหน้าที่ของคณะกรรมการ
และคณะกรรมการตรวจสอบ จำนวนการเข้าประชุมของคณะกรรมการ
นโยบายและจำนวนค่าตอบแทนกรรมการ ฐานะทางการเงินและผลการดำเนินงาน
ลักษณะการประกอบธุรกิจและการแข่งขัน ความเสี่ยงหลัก นโยบายการจ่ายเงินปันผล
นโยบายการแจ้งเบาะแสการกระทำผิด ข้อมูลรายการระหว่างกัน
ค่าสอบบัญชีและค่าบริการอื่นที่จ่ายให้กับผู้สอบบัญชี

4.2
บริษัทจัดให้ผู้ถือหุ้น/ผู้ลงทุนสามารถเข้าถึงข้อมูลของบริษัทได้อย่างทั่งถึงและเท่าเทียมกันโดยบริษัทได้จัดทำรายงานประจำปี
รายงานผลการดำเนินงานรายไตรมาส บนเว็บไซต์ของบริษัท
และผู้บริหารได้มีการพบปะกับนักวิเคราะห์การลงทุนเป็นครั้งคราวด้วย

4.3
บริษัทได้กำหนดเป็นนโยบายให้กรรมการบริษัทต้องรายงานการซื้อขายหลักทรัพย์ของบริษัทให้บริษัททราบทุกครั้งรวมถึงการจัดทำรายงานการมีส่วนได้เสียของกรรมการเมื่อได้รับแต่งตั้งเข้าเป็นกรรมการ
ในการประชุมคณะกรรมการครั้งแรกหลังจากการประชุมใหญ่ผู้ถือหุ้นประจำปีทุกปีจะมีการแจ้งเตือนถึงนโยบายดังกล่าวให้แก่กรรมการทราบเพื่อถือปฏิบัติต่อไป

4.4 จำนวนเงินค่าตอบแทนกรรมการและผู้บริหาร
บริษัทได้กำหนดนโยบายค่าตอบแทนกรรมการไว้อย่างชัดเจนโดยเทียบเคียงจากค่าตอบแทนกรรมการของบริษัทในอุตสาหกรรมเดียวกัน
ค่าตอบแทนกรรมการและผู้บริหารของบริษัทสำหรับปี 2563
ได้เปิดเผยไว้ในหัวข้อค่าตอบแทนกรรมการและผู้บริหารแล้ว

4.5 คณะกรรมการบริษัท
เป็นผู้รับผิดชอบต่องบการเงินและงบการเงินรวมของบริษัทและสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมถือปฏิบัติอย่างสม่ำเสมอ ใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
คณะกรรมการบริษัทมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2563
โดยสามารถหารายละเอียดได้จากรายงานงบการเงินและงบการเงินรวมของบริษัท

5. ความรับผิดชอบของคณะกรรมการ

คณะกรรมการบริษัท
ตระหนักถึงภาระหน้าที่ในการกำกับดูแลกิจการเพื่อประโยชน์สูงสุดของบริษัทโดยคณะกรรมการมีบทบาท
หน้าที่ และความรับผิดชอบที่ต้องคำนึงถึงหลักการตามกฎหมาย ข้อบังคับบริษัท มติที่ประชุมผู้ถือหุ้น
และหลักการกำกับดูแลกิจการที่ดี โดยดำเนินการอย่างซื่อสัตย์ สุจริต มีจริยธรรม รับผิดชอบ
เปิดเผยข้อมูลอย่างโปร่งใส กำกับดูแลให้การบริหารจัดการของฝ่ายจัดการเป็นไปตามเป้าหมาย
และก่อให้เกิดประโยชน์สูงสุดต่อผู้ถือหุ้น รวมทั้งประโยชน์ของผู้มีส่วนได้เสียทุกฝ่าย
เพื่อให้บริษัทสามารถเสริมสร้างความแข็งแกร่งในด้านการกำกับดูแลกิจการที่ดีได้อย่างมีประสิทธิภาพ

2.  คณะกรรมการชุดย่อย

  9.2.1 คณะกรรมการบริษัท

คณะกรรมการบริษัทประกอบด้วยผู้ทรงคุณวุฒิ ซึ่งมีประสบการณ์และความเชี่ยวชาญในสาขาต่างๆ
และเพื่อเป็นการถ่วงดุลอำนาจในการบริหารบริษัทได้กำหนดโครงสร้างของคณะกรรมการ
โดยมีกรรมการที่เป็นผู้บริหาร กรรมการที่ไม่เป็นผู้บริหาร
และกรรมการอิสระซึ่งได้รับแต่งตั้งให้เป็นคณะกรรมการตรวจสอบทั้งหมด
กรรมการทุกท่านต้องมีคุณสมบัติตามพระราชบัญญัติบริษัทมหาชนจำกัด พ.ศ. 2535
(และที่มีการแก้ไขเพิ่มเติม) พระราชบัญญัติหลักทรัพย์และตลาดหลักทรัพย์ พ.ศ. 2535
(และที่มีการแก้ไขเพิ่มเติม) รวมถึงระเบียบ ข้อบังคับและกฎเกณฑ์ต่างๆ
ของคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
ข้อบังคับของบริษัทกำหนดให้บริษัทมีคณะกรรมการของบริษัทไม่น้อยกว่า 7 คน
โดยต้องมีกรรมการอิสระอย่างน้อย 1 ใน 3 ของจำนวนกรรมการทั้งหมดของบริษัท
แต่ต้องไม่น้อยกว่า 3 คน ปัจจุบันบริษัทมีกรรมการอิสระทั้งสิ้น 3 ท่านซึ่งคิดเป็นจำนวน 1 ใน 3
ของจำนวนกรรมการทั้งหมด

คณะกรรมการบริษัทมีจำนวน 9 ท่าน ประกอบด้วย

กรรมการที่เป็นผู้บริหาร 3 ท่าน

กรรมการที่ไม่เป็นผู้บริหาร 6 ท่าน ซึ่งในจำนวนนี้เป็นกรรมการอิสระที่เป็นกรรมการตรวจสอบ 3
ท่านดังรายนามต่อไปนี้

1.  นายโคจิ อิซึทานิ ประธานกรรมการ

2.  นายโยชิฮิโระ ทามูระ กรรมการผู้จัดการใหญ่

3.  นายทาคายูกิ โทเฮ กรรมการรองผู้จัดการใหญ่

4.  นายเรียวซุเกะ โฮริ กรรมการผู้ช่วยผู้จัดการใหญ่

5.  นายชานันท์ โสภณพนิช กรรมการ

6.  นายเอกฤทธิ์ บุญปิติ กรรมการ

7.  นายสุวัฒน์ สืบสันติกุล กรรมการอิสระและประธานกรรมการตรวจสอบ

8.  นายโอภาส ศรีพรกิจขจร กรรมการอิสระและกรรมการตรวจสอบ

9.  นายเกษมศักดิ์ มัสยวาณิช กรรมการอิสระและกรรมการตรวจสอบ

คณะกรรมการมีนโยบายส่งเสริมและสนับสนุนให้คณะกรรมการได้เข้าฝึกอบรมหรือเข้าร่วมหลักสูตรพัฒนาความรู้ความสามารถของกรรมการ

คณะกรรมการบริษัทได้จัดให้มีการประชุมคณะกรรมการ
โดยมีการกำหนดตารางการประชุมไว้ล่วงหน้าทุกปี
บริษัทจะจัดส่งหนังสือเชิญประชุมพร้อมระเบียบวาระการประชุมและเอกสารประกอบไปยังกรรมการไม่น้อยกว่า
7 วันก่อนการประชุม โดยในปี 2563 คณะกรรมการบริษัทมีการประชุมทั้งสิ้น 7 ครั้ง
แต่ละครั้งใช้เวลา 3-4 ชั่วโมง ทั้งนี้
กรรมการแต่ละท่านสามารถเสนอความคิดเห็นโดยอิสระและเสรี
มีการบันทึกจัดทำเป็นรายงานการประชุมเสนอเพื่อคณะกรรมการผ่านการรับรองและจัดเก็บเพื่อผู้เกี่ยวข้องสามารถตรวจสอบได้

  บทบาทหน้าที่และความรับผิดชอบของคณะกรรมการ

1. คณะกรรมการบริษัทร่วมกันกำหนดวิสัยทัศน์ และให้ความเห็นชอบต่อ ภารกิจ กลยุทธ์ เป้าหมาย
แผนธุรกิจและงบประมาณของบริษัทตลอดจนกำกับดูแลให้ฝ่ายบริหารดำเนินการให้เป็นไปตามแผนกลยุทธ์และงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางธุรกิจสูงสุดแก่บริษัทและความมั่งคั่งสูงสุดแก่ผู้ถือหุ้น

2. จัดให้มีระบบตรวจสอบภายใน และมีการติดตามการดำเนินการอย่างสม่ำเสมอ
คณะกรรมการบริษัทได้กำหนดและแบ่งแยกหน้าที่และความรับผิดชอบในการปฏิบัติงานระหว่างคณะกรรมการบริษัทและฝ่ายบริหาร
มีการกำหนดระดับอำนาจดำเนินการแต่ละด้านโดยเฉพาะอย่างยิ่งการกำหนดอำนาจทางการเงินอย่างชัดเจน

3. จัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความซื่อสัตย์ สุจริต
และระมัดระวังรักษาผลประโยชน์ของบริษัท

4. กำหนดเป้าหมาย แนวทาง นโยบาย แผนงาน และงบประมาณของบริษัท ควบคุม กำกับ ดูแล
และติดตามผลการดำเนินงานของคณะกรรมการบริหารให้เป็นไปตามนโยบายที่ได้รับมอบหมาย
โดยกำหนดให้มีการราย
งานความก้าวหน้าของผลการดำเนินงานและผลประกอบการของบริษัททุกเดือนในการประชุมคณะกรรมการบริษัท
นอกจากนี้ คณะกรรมการยังได้ตระหนักถึงการปฏิบัติตามกฎหมายและข้อกำหนดต่างๆ
จึงได้กำหนดให้ฝ่ายบริหารรายงานเรื่องที่สำคัญต่างๆ ของบริษัท
เพื่อให้การดำเนินกิจการเป็นไปอย่างถูกต้องและมีประสิทธิภาพ

5. พิจารณาอนุมัติรายการที่สำคัญ เช่น โครงการลงทุนในธุรกิจใหม่ การซื้อขายทรัพย์สิน
ตลอดจนการดำเนินการใดๆ ที่กฎหมายกำหนด

6. คณะกรรมการอาจแต่งตั้งบุคคลอื่นให้ดำเนินกิจการของบริษัทภายใต้การควบคุมของคณะกรรมการ
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควรและ
คณะกรรมการอาจยกเลิก เพิกถอน เปลี่ยนแปลง หรือแก้ไขอำนาจนั้นๆ ได้

7. พิจารณาอนุมัติ และ/หรือ
ให้ความเห็นชอบต่อรายการที่เกี่ยวโยงของบริษัทให้เป็นไปตามประกาศ ข้อกำหนด หรือ
แนวทางปฏิบัติที่เกี่ยวข้องของตลาดหลักทรัพย์แห่งประเทศไทย

8. พิจารณารายการที่อาจก่อให้เกิดความขัดแย้งทางผลประโยชน์อย่างรอบคอบ มีเหตุผล
และเป็นอิสระภายใต้กรอบจริยธรรมที่ดี เพื่อให้เกิดความโปร่งใส
และป้องกันการแสวงหาผลประโยชน์ส่วนตนโดยถือเป็นหน้าที่ที่ต้องหลีกเลี่ยงการมีส่วนเกี่ยวข้องทางการเงิน
และ/หรือ ความสัมพันธ์กับบุคคลภายนอกอันอาจส่งผลให้บริษัทต้องเสียผลประโยชน์

  กรรมการผู้มีอำนาจลงนามแทนบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทคือ กลุ่ม ก. คือ นายโยชิฮิโระ
ทามูระ หรือนายเรียวซุเกะ โฮริ ลงลายมือชื่อร่วมกับ กลุ่ม ข. คือ นายทาคายูกิ โทเฮ
รวมเป็นสองคนและประทับตราสำคัญบริษัท

การฝึกอบรมของคณะกรรมการ

คณะกรรมการมีนโยบายส่งเสริมและสนับสนุนให้คณะกรรมการได้เข้าฝึกอบรมหรือเข้าร่วมหลักสูตรพัฒนาความรู้ความสามารถของกรรมการโดยในปี
2563 มีกรรมการที่เข้ารับการฝึกอบรมดังนี้

1. นายโอภาส ศรีพรกิจขจร ได้เข้าฝึกอบรมในหลักสูตร

Webinar - Board War Room Series 1: Financial Immunity in Pandemic Time

Webinar - Board War Room Series 2: Leading Your Business Through
Pandemic Time

Webinar - Board War Room Series 3: Key Business and Legal Issues

Webinar - Director Briefing: The Roles of Directors during COVID-19
regarding Financial Reporting, Leadership, and Beyond

Webinar - Connected and Autonomous Supply Chain Ecosystems 2025

Webinar - Director Forum: Board's Role in Strategy for Business
Sustainability

Webinar - Strengthening Good Corporate Governance by Audit Committee and
Independent Director regarding Experiences from Fraud Cases

Webinar - Leading Boardroom Through Disruption: What Directors Should
Know?

Webinar - Inside CEO Succession: Essential Guide for Board

Webinar - Director's Briefing: Driving Organizational Culture from the
Boardroom

จัดโดยสมาคมส่งเสริมสถาบันกรรมการบริษัทไทย (IOD)

2. นายทาคายูกิ โทเฮ ได้เข้าฝึกอบรมหลักสูตร

- e-learning CFO’s Orientation Course (English Version)
จัดโดยสถาบันพัฒนาความรู้ตลาดทุน ตลาดหลักทรัพย์แห่งประเทศไทย

  9.2.2 คณะกรรมการตรวจสอบ

คณะกรรมการตรวจสอบของบริษัทมีจำนวน 3 ท่าน จากคณะกรรมการบริษัท
มีคุณสมบัติตามพระราชบัญญัติบริษัทมหาชนจำกัด พ.ศ. 2535 (และที่มีการแก้ไขเพิ่มเติม)
พระราชบัญญัติหลักทรัพย์และตลาดหลักทรัพย์ พ.ศ. 2535 (และที่มีการแก้ไขเพิ่มเติม)
ประกาศของคณะกรรมการกำกับหลักทรัพย์และตลาดหลักทรัพย์
ประกาศของคณะกรรมการกำกับตลาดทุน ที่ ทจ 39/2559
และประกาศของตลาดหลักทรัพย์แห่งประเทศไทยที่เกี่ยวข้อง
โดยมีวาระการดำรงตำแหน่งตามกรรมการบริษัท
กรรมการตรวจสอบสามารถได้รับแต่งตั้งกลับเข้าดำรงตำแหน่งต่อได้ สำหรับปี 2563
คณะกรรมการตรวจสอบประกอบด้วย

1.  นายสุวัฒน์ สืบสันติกุล ประธานกรรมการตรวจสอบ

2.  นายโอภาส ศรีพรกิจขจร กรรมการตรวจสอบ

3.  นายเกษมศักดิ์ มัสยวาณิช กรรมการตรวจสอบ

โดยนายโอภาส ศรีพรกิจขจร
เป็นกรรมการตรวจสอบผู้มีความรู้และประสบการณ์ในการสอบทานงบการเงินของบริษัท

ในปี 2563 คณะกรรมการตรวจสอบจัดให้มีการประชุมร่วมกัน 5 ครั้งด้วยกัน
รายละเอียดการเข้าร่วมการประชุมคณะกรรมการตรวจสอบมีดังนี้

1.  นายสุวัฒน์ สืบสันติกุล เข้าร่วมประชุม 5 ครั้ง

2.  นายโอภาส ศรีพรกิจขจร เข้าร่วมประชุม 5 ครั้ง

นายเกษมศักดิ์ มัสยวาณิช เข้าร่วมประชุม 5 ครั้ง

  อำนาจหน้าที่และความรับผิดชอบของคณะกรรมการตรวจสอบ

  1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของสำนักตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าสำนักตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
ตลอดจนดูแลการปฏิบัติตามกฎ ระเบียบและนโนบายต่างๆ ที่มีการกำหนดไว้

4. พิจารณา คัดเลือก เสนอแต่งตั้ง และเลิกจ้าง
บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมาย และข้อกำหนดของตลาดหลักทรัพย์แห่งประเทศไทย ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. รายงานผลการดำเนินงานของคณะกรรมการตรวจสอบเป็นประจำในช่วงที่เหมาะสม

7.
จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทโดยประธานกรรมการตรวจสอบเป็นผู้ลงนาม
ครอบคลุมถึงสารสนเทศต่อไปนี้

7.1
จำนวนการประชุมคณะกรรมการตรวจสอบและการเข้าร่วมประชุมของคณะกรรมการตรวจสอบแต่ละท่าน

7.2 ความเห็นของคณะกรรมการตรวจสอบในประเด็นดังนี้

1) ความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

2) ความเพียงพอของระบบควบคุมภายในของบริษัท

3) การปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

4) ความเหมาะสมของผู้สอบบัญชี

5) รายการที่อาจมีความขัดแย้งทางผลประโยชน์

6) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่

7) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

8. ปฏิบัติการอื่นใดตามที่คณะกรรมการของบริษัทมอบหมาย

บริษัทมีสำนักตรวจสอบภายใน มีสายบังคับบัญชาขึ้นตรงต่อคณะกรรมการตรวจสอบ
เพื่อให้เกิดความอิสระในการตรวจสอบการดำเนินงานของสายงานต่างๆ
โดยสำนักตรวจสอบภายในมีหน้าที่สอบทานความถูกต้องและครบถ้วนของข้อมูลต่างๆ
รวมถึงการประเมินความเพียงพอและประสิทธิภาพของระบบการควบคุมภายใน
พร้อมทั้งวางแผนการตรวจสอบและติดตามให้มีการปฏิบัติตามแผน
โดยมีวัตถุประสงค์เพื่อให้การดำเนินของบริษัท เป็นไปอย่างมีประสิทธิภาพและประสิทธิผล
สำนักตรวจสอบภายในมีนายไพฑูรย์ อินอุทัย เป็นผู้จัดการทั่วไป
มีหน้าที่กำกับดูแลสำนักงานตรวจสอบภายใน

  9.2.3 คณะกรรมการบริหาร

บริษัทมีคณะกรรมการบริหารเพื่อทำหน้าที่บริหารจัดการกิจการภายในบริษัท
คณะกรรมการบริหารประกอบด้วยเจ้าหน้าที่บริหารจำนวน 8 ท่าน (โปรดดูหน้า 29 ข้อ 8.2)

  หน้าที่และความรับผิดชอบของคณะกรรมการบริหาร

1. บริหารจัดการงานต่างๆ ให้เป็นไปตามนโยบาย
โดยมีการกำหนดขอบเขตอำนาจการอนุมัติในเรื่องสำคัญๆ
เป็นลายลักษณ์อักษรไว้อย่างชัดเจนในตารางอำนาจอนุมัติในเรื่องต่างๆ เช่นการจัดซื้อ
การผลิตและการจัดจำหน่ายปุ๋ยเคมี บีญชีและการเงิน ทรัพยากรบุคคล
ตามแผนงานหรืองบประมาณที่ได้รับอนุมัติจากคณะกรรมการบริษัทอย่างเคร่งครัด
ด้วยความซื่อสัตย์สุจริต และระมัดระวังรักษาผลประโยชน์ของบริษัทและผู้ถือหุ้นอย่างดีที่สุด

2.
ให้คำปรึกษาและข้อเสนอแนะต่อประธานเจ้าหน้าที่บริหารและกรรมการผู้จัดการใหญ่ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ
แผนการลงทุน งบประมาณการจัดสรรทรัพยากรให้กับบริษัท

3. กลั่นกรองระเบียบวาระการประชุมก่อนนำเสนอคณะกรรมการบริษัท

  การแยกตำแหน่งประธานกรรมการและประธานเจ้าหน้าที่บริหารและกรรมการผู้จัดการใหญ่

ประธานกรรมการบริษัท ไม่เป็นบุคคลเดียวกันกับประธานเจ้าหน้าที่บริหารและกรรมการผู้จัดการใหญ่
ทั้งนี้มีการแยกอำนาจหน้าที่ระหว่างกันอย่างชัดเจน สำหรับการอนุมัติรายการที่มีความสำคัญ
บริษัทได้มีการกำหนดลำดับขั้นในการอนุมัติของคณะกรรมการบริษัท ในรูปเล่มที่ชัดเจน นอกจากนี้
ในการประชุมคณะกรรมการบริษัท ได้กำหนดให้มีการรายงานการดำเนินงาน ซึ่งคณะกรรมการบริษัท
สามารถซักถามตรวจสอบการบริหารงานของประธานเจ้าหน้าที่บริหารและกรรมการผู้จัดการใหญ่
ในเรื่องที่เป็นสาระสำคัญได้

  9.2.4 คณะกรรมการระเบียบปฏิบัติ

คณะกรรมการระเบียบปฏิบัติเป็นคณะกรรมการที่ถูกจัดตั้งขึ้นตามกฏเกณฑ์ระเบียบปฏิบัติของบริษัท
(Compliance Program)
เพื่อทำหน้าที่ในการพิจารณาเนื้อหาและกำกับดูแลการใช้ประมวลระเบียบปฏิบัติและจริยธรรม (Code
of Conduct & Ethics)
ซึ่งเป็นเป็นหลักปฏิบัติพื้นฐานที่ครอบคลุมและกำกับการดำเนินกิจกรรมต่างๆ ของบริษัท

ประมวลระเบียบปฏิบัติและจริยธรรมมีผลบังคับต่อบริษัท กรรมการ และพนักงานบริษัททุกคน
ที่จะต้องปฏิบัติตามข้อบังคับที่กำหนดไว้ในประมวลอย่างเคร่งครัด
หลักปฏิบัติของประมวลระเบียบปฏิบัติและจริยธรรมจะอิงกับหลักคุณธรรม
จริยธรรมและหลักความสุจริต
มีจุดมุ่งหมายให้พนักงานบริษัทยึดมั่นในมาตรฐานทางจริยธรรมในระดับสูงและป้องกันมิให้มีการกระทำที่ผิดกฎหมายหรือผิดต่อนโยบายของบริษัท
อันเป็นการสร้างความเชื่อมั่นให้แก่ผู้ถือหุ้นและนักลงทุนทั่วไป
ทั้งยังจะส่งเสริมให้บริษัทมีการเติบโตอย่างมั่นคงและยั่งยืนอีกด้วย
เนื้อหาในประมวลระเบียบปฏิบัติและจริยธรรมแบ่งเป็น 3 หมวดอันได้แก่ พนักงานของบริษัท
การดำเนินธุรกิจของบริษัท ทรัพย์สินและข้อมูลของบริษัท
พนักงานทุกคนมีหน้าที่ที่จะต้องศึกษาและทำความเข้าใจในเนื้อหา และนำไปใช้ปฏิบัติในการทำงาน
รวมถึงต้องสอดส่องดูแลการกระทำที่ขัดต่อประมวลระเบียบปฏิบัติและจริยธรรมด้วย

  คณะกรรมการระเบียบปฏิบัติประกอบไปด้วย

1. กรรมการผู้จัดการใหญ่ เป็นประธานคณะกรรมการระเบียบปฏิบัติ

2. เจ้าหน้าที่บริหาร เป็นสมาชิกคณะกรรมการระเบียบปฏิบัติ

3. หัวหน้าสำนักกฎหมาย เป็นเลขาธิการคณะกรรมการระเบียบปฏิบัติ

  อำนาจหน้าที่ของคณะกรรมการระเบียบปฏิบัติ

1.
วางแผนการใช้และปฏิบัติตามประมวลระเบียบปฏิบัติและจริยธรรมให้บรรลุตามเป้าหมายและให้ความรู้เกี่ยวกับประมวลดังกล่าว
รวมถึงพิจารณาและอนุมัติแผนการใช้และปฏิบัติตามประมวลดังกล่าวตามที่หน่วยงานที่เกี่ยวข้องเสนอมา

2.
จัดตั้งและดูแลรักษาเครือข่ายสื่อสารฉุกเฉินเพื่อใช้ในกรณีที่เกิดการกระทำที่มิชอบด้วยกฎหมายหรือฝ่าฝืนกฎ
ระเบียบ รวมถึงการละเมิดนโยบายของบริษัท หรือการกระทำใดๆ
ที่สงสัยว่าจะเป็นการละเมิดกฎหรือระเบียบบริษัท

3.
จัดให้มีทีมงานสอบสวนตามความจำเป็นเพื่อค้นหาข้อเท็จจริงที่เกี่ยวกับการกระทำที่ไม่ชอบด้วยกฎหมายหรือการฝ่าฝืนกฎ
ระเบียบของบริษัท
และพิจารณาว่าการฝ่าฝืนหรือการละเมิดดังกล่าวควรจะมีการลงโทษทางวินัยหรือไม่
รวมถึงนำเสนอมาตรการที่เหมาะสมเพื่อจัดการกรณีดังกล่าว
รวมถึงเพื่อป้องกันกรณีดังกล่าวที่อาจเกิดขึ้นอีกในอนาคต

4.
ชี้แจงและอบรมพนักงานบริษัทให้เข้าใจและตระหนักถึงหน้าที่และความรับผิดชอบของตนตามประมวลระเบียบปฏิบัติและจริยธรรม

9.2.5 คณะกรรมการบริหารความเสี่ยง

คณะกรรมการบริษัทตระหนักถึงความเสี่ยงในการดำเนินธุรกิจ
จึงได้จัดตั้งคณะกรรมการบริหารความเสี่ยงขึ้นเพื่อดำเนินการตามนโยบายในการบริหารความเสี่ยงของบริษัทให้เป็นรูปธรรมและสามารถสนับสนุนการตัดสินใจของบริษัทให้เป็นไปอย่างมีประสิทธิภาพ
รวมถึงลดความเสียหายที่อาจจะเกิดขึ้นในอนาคต
โดยคณะกรรมการบริหารความเสี่ยงได้นำหลักการบริหารความเสี่ยงระดับองค์กรตามหลัก COSO
(Enterprise Risk Management)
ซึ่งเป็นเครื่องมือในการกำกับดูแลกิจการที่เหมาะสมแนวทางหนึ่งของบริษัทจดทะเบียน

  คณะกรรมการบริหารความเสี่ยงประกอบไปด้วย

1. ประธานเจ้าหน้าที่บริหารและกรรมการผู้จัดการใหญ่
เป็นประธานคณะกรรมการบริหารความเสี่ยง

2. ประธานเจ้าหน้าที่การเงินและกรรมการรองผู้จัดการใหญ่,
เจ้าหน้าที่บริหารและกรรมการผู้ช่วยผู้จัดการใหญ่ เป็นสมาชิกคณะกรรมการบริหารความเสี่ยง

3. หัวหน้าสำนักตรวจสอบภายใน เป็นเลขานุการคณะกรรมการบริหารความเสี่ยง

ขอบเขตหน้าที่ของคณะกรรมการบริหารความเสี่ยงมีดังนี้

1. กำหนดนโยบายและเสนอแนะแนวทางในการบริหารความเสี่ยงด้านต่างๆ
ที่เกี่ยวข้องกับการดำเนินธุรกิจของบริษัทให้เป็นไปอย่างเหมาะสมและมีประสิทธิภาพ

2. จัดให้มีการบริหารความเสี่ยงและกำหนดกระบวนการบริหารความเสี่ยงที่ครอบคลุมทั่วทั้งองค์กร

3. สอบทานความเสี่ยงและมาตรการในการหลีกเลี่ยงความเสี่ยงซึ่งประเมินโดยเจ้าของความเสี่ยง
และให้คำแนะนำเพื่อการปรับปรุง

4. ติดตามและประเมินผลการปฏิบัติงานตามกรอบการบริหารความเสี่ยงทั่วทั้งองค์กร
รวมถึงทบทวนนโยบายการบริหารความเสี่ยงเป็นประจำ

5. ปฏิบัติหน้าที่อื่นใดตามที่คณะกรรมการบริษัทมอบหมาย

นอกจากนี้
คณะกรรมการบริหารความเสี่ยงได้แต่งตั้งคณะอนุกรรมการบริหารความเสี่ยงซึ่งประกอบด้วยผู้บริหารจากหน่วยงานต่างๆ
ภายในบริษัท เพื่อดำเนินการบริหารความเสี่ยงในระดับหน่วยงาน
โดยมีสำนักตรวจสอบภายในเป็นผู้ประสานงานและสนับสนุน

9.3 การสรรหาและแต่งตั้งกรรมการและผู้บริหารระดับสูงสุด

9.3.1 คณะกรรมการบริษัท

  การแต่งตั้งและถอดถอนกรรมการบริษัท

ตามข้อบังคับของบริษัท กรรมการของบริษัทจะถูกเลือกตั้งโดยที่ประชุมผู้ถือหุ้น
โดยมีจำนวนกรรมการไม่น้อยกว่า 7 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร
โดยต้องมีกรรมการอิสระอย่างน้อย 1 ใน 3 ของจำนวนกรรมการบริษัท แต่ต้องไม่น้อยกว่า 3 คน
ทั้งนี้
กรรมการอิสระต้องมีคุณสมบัติอย่างน้อยเป็นไปตามหลักเกณฑ์หรือตามกฎหมายว่าด้วยหลักทรัพย์และตลาดหลักทรัพย์

บริษัทกำหนดให้การเลือกตั้งกรรมการเป็นการลงคะแนนแบบสะสม (Cumulative Voting)
โดยมีหลักเกณฑ์และวิธีการคือ

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือคูณด้วยกรรมการที่จะเลือกตั้ง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็นกรรมการ
จะแบ่งคะแนนเสียงให้แก่ผู้ใดมากน้อยเพียงใดก็ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้คณะกรรมการของบริษัทพ้นจากตำแหน่งทั้งคณะ
และให้ที่ประชุมเลือกกรรมการของบริษัทขึ้นใหม่ตามวิธีการข้างต้น
โดยกรรมการที่พ้นจากตำแหน่งอาจได้รับเลือกตั้งใหม่ได้
และให้กรรมการชุดเดิมรักษาการในตำแหน่งเพื่อดำเนินกิจการของบริษัทต่อไปพลางก่อนเท่าที่จำเป็นจนกว่าคณะกรรมการชุดใหม่จะเข้ารับหน้าที่

นอกจากนี้ กรรมการบริษัทจะพ้นจากตำแหน่งได้หากกรรมการตาย ลาออก
ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
หรือมีคุณสมบัติไม่เป็นไปตามพระราชบัญัติหลักทรัพย์และตลาดหลักทรัพย์ พ.ศ.2535
ในกรณีที่มีตำแหน่งกรรมการว่างลงเพราะเหตุข้างต้น
ข้อบังคับบริษัทกำหนดให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามมาตรา
68 พระราชบัญญัติมหาชน พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
บุคคลซึ่งเข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ข้อบังคับบริษัทยังกำหนดให้ที่ประชุมผู้ถือหุ้นสามารถถอดถอนกรรมการบริษัทได้
โดยลงมติให้กรรมการคนใดคนหนึ่งออกจากตำแหน่งก่อนถึงคราวออกตามวาระด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  การสรรหากรรมการ

เมื่อตำแหน่งกรรมการบริษัทว่างลงจากการลาออกจากตำแหน่งหรือตามวาระหรือเหตุอื่นใด
คณะกรรมการบริษัทจะสรรหาบุคคลที่ไม่มีลักษณะต้องห้ามตามกฎหมายและเป็นบุคคลที่มีความรู้ความสามารถและมีความเหมาะสมในการเป็นกรรมการบริษัท
เพื่อเสนอให้ที่ประชุมคณะกรรมการบริษัทหรือที่ประชุมผู้ถือหุ้นลงมติอนุมัติแล้วแต่กรณีตามที่ข้อบังคับบริษัทกำหนด
บริษัทไม่มีคณะกรรมการสรรหา

เมื่อมีการสรรหากรรมการใหม่ บริษัทจะจัดให้มีการปฐมนิเทศกรรมการใหม่โดยจัดรวบรวมข้อมูล กฎ
ระเบียบต่างๆ ที่เกี่ยวข้องกับการดำเนินการของบริษัท
รวมถึงหน้าที่ตามหลักเกณฑ์และข้อบังคับในการดำรงตำแหน่งกรรมการในบริษัทจดทะเบียน
และให้เลขานุการบริษัทเป็นผู้บรรยายให้แก่กรรมการใหม่ได้รับทราบ

  9.3.2 กรรมการอิสระ

หลักเกณฑ์ในการคัดเลือกบุคคลที่จะเข้าดำรงตำแหน่งกรรมการอิสระมิได้ผ่านขั้นตอนของคณะกรรมการสรรหา
เนื่องจากบริษัทไม่มีการแต่งตั้งคณะกรรมการสรรหา
แต่เป็นการสรรหาโดยการพิจารณาร่วมกันของที่ประชุมคณะกรรมการบริษัทโดยคัดเลือกบุคคลที่มีคุณสมบัติตามที่กฎหมายบริษัทมหาชนจำกัด
พ.ศ. 2535 (และที่มีการแก้ไข) พระราชบัญญัติหลักทรัพย์และตลาดหลักทรัพย์ พ.ศ. 2535
(และที่มีการแก้ไข) และเป็นไปตามหลักเกณฑ์ของประกาศคณะกรรมการกำกับตลาดทุน ที่ ทจ
39/2559 รวมถึงประกาศของคณะกรรมการกำกับหลักทรัพย์และตลาดหลักทรัพย์
และประกาศของตลาดหลักทรัพย์แห่งประเทศไทยอื่นๆ ที่เกี่ยวข้อง

  9.3.3 คณะกรรมการบริหาร

  การสรรหาคณะกรรมการบริหาร

คณะกรรมการบริษัทจะเป็นผู้แต่งตั้งประธานเจ้าหน้าที่บริหารและเจ้าหน้าที่บริหารหลังจากการประชุมสามัญประจำปีซึ่งจะมีวาระการดำรงตำแหน่ง
1 ปี บุคคลที่จะดำรงตำแหน่งเจ้าหน้าที่บริหารจะได้รับการคัดสรรจาก คณะกรรมการบริษัท
พนักงานระดับผู้ฝ่ายจัดการอาวุโสของบริษัทหรือบุคคลภายนอกที่มีความรู้ความสามารถ
ในกรณีที่ตำแหน่งเจ้าหน้าที่บริหารว่างลง
ประธานเจ้าหน้าที่บริหารจะเสนอชื่อผู้ที่เหมาะสมให้คณะกรรมการบริษัทอนุมัติเข้าดำรงตำแหน่งที่ว่างลง
ซึ่งจะดำรงตำแหน่งได้เท่าวาระที่ยังเหลืออยู่ของเจ้าหน้าที่บริหารเดิมที่ตนแทน

  9.4 การกำกับดูแลการดำเนินงานของบริษัทย่อยและบริษัทร่วม

สำหรับการกำกับดูแลการดำเนินงานของบริษัทย่อยและบริษัทร่วม
บริษัทได้ส่งตัวแทนของบริษัทเข้าไปดำรงตำแหน่งในฐานะกรรมการ ทั้งนี้
เป็นไปตามสัดส่วนการถือหุ้น
ซึ่งตัวแทนของบริษัทได้มีส่วนร่วมในการกำหนดนโยบายและตัดสินใจในการดำเนินธุรกิจกรณีที่สำคัญ
และยังคอยดูแลให้บริษัทย่อยและบริษัทร่วมปฏิบัติตามกฎข้อบังคับที่เกี่ยวข้องต่างๆ เช่น ประกาศของ
ก.ล.ต. และประกาศของตลาดหลักทรัพย์ฯ ไม่ว่าจะเป็นในเรื่องการเปิดเผยข้อมูล
รายการระหว่างกัน การได้มาหรือจำหน่ายทรัพย์สิน เป็นต้น
เพื่อให้เป็นไปในแนวทางเดียวกันกับบริษัท นอกจากนี้
ระบบบัญชีของบริษัทย่อยและบริษัทร่วมยังใช้ระบบบัญชีมาตรฐานเดียวกันกับบริษัทเพื่อใช้จัดทำงบการเงินรวม

9.5 การดูแลเรื่องการใช้ข้อมูลภายใน

บริษัทได้กำหนดนโยบายเกี่ยวกับการใช้ข้อมูลภายในของบริษัท
เพื่อเป็นแนวทางในการป้องกันการใช้ข้อมูลภายในโดยไม่ชอบซึ่งอาจก่อให้เกิดผลกระทบต่อผู้ถือหุ้นของบริษัท
และเพื่อเป็นการสร้างความเชื่อมั่นว่า กรรมการ ฝ่ายบริหาร พนักงานบริษัท
และบุคคลที่เกี่ยวข้องทุกท่าน จะไม่ใช้ข้อมูลภายในเพื่อผลประโยชน์ของตนเองโดยมีรายละเอียดดังนี้

5.1 บริษัทได้จัดทำและแจกคู่มือระเบียบปฏิบัติของบริษัท
และประมวลระเบียบปฏิบัติและจริยธรรมซึ่งมีหัวข้อข้อมูลบริษัทและการซื้อขายหลักทรัพย์โดยอาศัยข่าววงในกำหนดอยู่และจัดให้มีการอบรมประจำปีในหัวข้อดังกล่าวให้แก่กรรมการ
ฝ่ายบริหาร และพนักงานทุกท่าน โดยทุกท่านจะต้องลงลายมือชื่อรับทราบไว้เป็นหลักฐาน
บุคคลเหล่านี้จะต้องไม่ใช้ข้อมูลซึ่งตนได้รับทราบจากการปฏิบัติงานเพื่อแสวงหาผลประโยชน์ส่วนตัวโดยไม่ชอบ

5.2
สำหรับกรรมการและผู้บริหารของบริษัทต้องจัดทำรายงานการเปลี่ยนแปลงการถือหลักทรัพย์และรายงานต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ.2535
และกำหนดห้ามไม่ให้กรรมการ และผู้บริหาร
นำข้อมูลภายในที่มีสาระสำคัญของบริษัทซึ่งยังไม่เปิดเผยต่อสาธารณชนไปใช้
เพื่อแสวงหาผลประโยชน์ส่วนตัว ซึ่งรวมถึงการซื้อขายหลักทรัพย์ของบริษัท
โดยกรรมการและผู้บริหารจะต้องงดการซื้อขายหลักทรัพย์ของบริษัทในช่วงระยะเวลา 30 วัน
ก่อนการเปิดเผยงบการเงินรวมถึงข้อมูลสำคัญที่มีผลกระทบต่อราคาหลักทรัพย์ของบริษัทให้แก่สาธารณชน

5.3 สำหรับบริษัทย่อยของบริษัทก็ต้องปฏิบัติตามระเบียบปฏิบัติของบริษัท
และประมวลระเบียบปฏิบัติและจริยธรรมด้วย
โดยบริษัทย่อยของบริษัทได้นำหลักการดังกล่าวไปประกาศเป็นระเบียบภายในของตนเอง

9.6 ค่าตอบแทนของผู้สอบบัญชี

ผู้สอบบัญชีของบริษัทคือ นายมนูญ มนูสุข ผู้สอบบัญชีรับอนุญาตเลขที่ 4292
(เป็นผู้ลงลายมือชื่อในงบการเงินของบริษัทประจำปี 2558 ถึง 2563) และ/หรือ นางสาวเพ็ญศรี
ธรรมวโรดม ผู้สอบบัญชีรับอนุญาตเลขที่ 4923 (ไม่เคยลงลายมือชื่อในงบการเงินของบริษัท)
และ/หรือ นายมงคล สมผล ผู้สอบบัญชีรับอนุญาตเลขที่ 8444
(ไม่เคยลงลายมือชื่อในงบการเงินของบริษัท) แห่ง สำนักงาน ดีลอยท์ ทู้ช โธมัทสุ ไชยยศ
เป็นผู้สอบบัญชีของบริษัทประจำปี 2563 โดยมีค่าตอบแทนของผู้สอบบัญชีดังต่อไปนี้

1. ค่าสอบบัญชี

+---------------------------------------+------------------------------+
|   รอบปีบัญชี 2563                        |   หน่วย:บาท                   |
+---------------------------------------+------------------------------+
| ค่าสอบบัญชีง                             | 1,480,000.-                  |
| บการเงินเฉพาะกิจการและงบการเงินรวมประจำปี |                              |
+---------------------------------------+------------------------------+
| ค่าสอบบัญชีงบกา                          | 290,000.-                    |
| รเงินเฉพาะกิจการและงบการเงินรวมรายไตรมาส |                              |
+---------------------------------------+------------------------------+
| รวมค่าสอบบัญชี                           | 2,350,000.-                  |
+---------------------------------------+------------------------------+

2. ค่าบริการอื่น

ไม่มี

10. ความรับผิดชอบต่อสังคม

รายงานความรับผิดชอบต่อสังคม

“ความรับผิดชอบต่อสังคม” (Corporate Social Responsibility: CSR)
เป็นประเด็นสำคัญที่ทั่วโลกกำลังให้ความสนใจโดยเฉพาะอย่างยิ่งในภาคธุรกิจ ด้วยเล็งเห็นว่า
การดำเนินกิจการขององค์กรธุรกิจส่งผลกระทบต่อสังคมและ สิ่งแวดล้อมอย่างหลีกเลี่ยงไม่ได้ CSR
จึงกลายเป็น เรื่องที่ทุกฝ่ายต้องให้ความสำคัญ ไม่ใช่เพียงเพื่อสร้างภาพลักษณ์ที่ดีขององค์กร
เพื่อหวังผลทางการตลาด หรือเพื่อใช้แก้ไขปัญหาทางธุรกิจให้ได้รับการยอมรับจากสังคม แต่ CSR
ในปัจจุบันกำลังทวีความสำคัญและกลายเป็น “แนวคิดและวิธีการบริหารจัดการธุรกิจ”
เพื่อพัฒนาการดำเนินธุรกิจให้มีประสิทธิภาพ ลดความเสี่ยง และเพิ่มความสามารถในการแข่งขัน
รวมถึงพัฒนาห่วงโซ่มูลค่า ซึ่งจะนำไปสู่การพัฒนาธุรกิจอย่างยั่งยืน

บริษัทไทยเซ็นทรัลเคมี จำกัด (มหาชน) มีความมุ่งมั่นที่จะเป็น “ที่หนึ่งในใจเกษตรกร”
โดยหวังว่าจะเป็นทางเลือกอันดับแรกของเกษตรกร
ด้วยการส่งมอบผลิตภัณฑ์และบริการที่มีคุณภาพเพื่อช่วยเพิ่มคุณภาพและผลผลิตในการเพาะปลูก
และยังให้ความสำคัญในการสร้างคุณค่าให้กับผู้มีส่วนได้เสียผ่านการมีส่วนร่วมในกิจกรรมต่างๆ
เพื่อยกระดับคุณภาพชีวิต สังคม และสิ่งแวดล้อม
บริษัทได้จัดทำรายงานฉบับความรับผิดชอบต่อสังคมฉบับนี้ขึ้นเพื่อรายงานกิจกรรมความรับผิดชอบต่อสังคมให้สาธารณชนรับทราบ

วิสัยทัศน์ของบริษัท

ที่หนึ่งในใจเกษตรกร

“เรามุ่งมั่นที่จะเป็นทางเลือกอันดับแรกของเกษตรกรในเอเชียตะวันออกเฉียงใต้ด้วยการส่งมอบผลิตภัณฑ์และการบริการที่มีคุณภาพ
ซึ่งจะช่วยเพิ่มคุณภาพและผลผลิตในการเพาะปลูก”

พันธกิจของบริษัท

1. มุ่งมั่นสร้างคุณค่า

เรามุ่งมั่นที่จะสร้างคุณค่าใหม่ๆให้กับเกษตรกรและการเกษตรโดยการส่งมอบผลิตภัณฑ์และการบริการที่เหนือกว่า
ซึ่งจะถูกคิดค้นและพัฒนาอย่างต่อเนื่องเพื่อเพิ่มผลผลิตในการเพาะปลูก
การบริการของเราจะครอบคลุมไปยังเกษตรกรทั่วทั้งภูมิภาคอาเซียน
และจะขยายรูปแบบเพิ่มขึ้นอีกเพื่อยกระดับห่วงโซ่มูลค่าในอุตสาหกรรมการเกษตร

2. พัฒนาคนของเรา

เรามุ่งมั่นที่จะพัฒนาคนของเราโดยการให้โอกาสในการเรียนรู้และสร้างวัฒนธรรมองค์กรที่พนักงานช่วยกันส่งเสริมให้เติบโตไปพร้อมกัน
เราจะพัฒนาองค์กรของเราอย่างต่อเนื่องเพื่อรับมือกับการเปลี่ยนแปลงสภาพแวดล้อมทางธุรกิจ

3. เอาใจใส่ต่อสังคม

เรามุ่งมั่นที่จะทำให้กระบวนการทางธุรกิจของเราเป็นมิตรต่อสิ่งแวดล้อม มีความยั่งยืน
และสร้างอิทธิพลเชิงบวกต่อสังคม
โดยการนำเอาแนวคิดการเป็นสมาชิกที่ดีของสังคมและการพัฒนาอย่างยั่งยืนมาใช้ร่วมกับการดำเนินธุรกิจของเรา

ทิศทางสู่ความยั่งยืน

“เราจะสนับสนุนการเติบโตอย่างยั่งยืนของเกษตรกรในฐานะพันธมิตร
เพื่อมุ่งสู่การเป็นที่หนึ่งในใจเกษตรกร” ถือเป็นเป้าหมายและคำมั่นสัญญาที่บริษัทไทยเซ็นทรัลเคมี
จำกัด (มหาชน) ให้ความสำคัญและถือมั่นในการดำเนินธุรกิจ

การเติบโตอย่างยั่งยืนของเกษตรกร จำเป็นต้องอาศัยปัจจัยหลายๆด้าน
ในฐานะผู้ผลิตปุ๋ยเคมีซึ่งเป็นสินค้าที่เกี่ยวข้องโดยตรงกับการเกษตร
บริษัทจึงมีความรับผิดชอบที่จะต้องผลิตสินค้าที่มีคุณภาพ ควบคุมสินค้าให้ได้มาตรฐานสูง
คิดค้นและพัฒนาผลิตภัณฑ์อย่างต่อเนื่อง ตลอดจนให้คำปรึกษาในการใช้สินค้าที่ถูกต้อง
ปลอดภัยแก่เกษตกร เพื่อสนับสนุนการเพิ่มผลผลิตทางการเกษตร
ให้เกษตรกรได้รับผลผลิตเต็มประสิทธิภาพ
และสามารถส่งมอบสินค้าทางการเกษตรที่มีคุณค่าและปลอดภัยแก่ผู้บริโภค
นอกจากนี้บริษัทยังไม่ละเลยที่จะดูแลชุมชนและสิ่งแวดล้อมซึ่งอาจได้รับผลกระทบจากกิจกรรมของบริษัท
โดยการลดมลภาวะ ประหยัดพลังงาน พร้อมทั้งพัฒนาชุมชน สังคม และสิ่งแวดล้อม
เป็นการพึ่งพาอาศัยซึ่งกันและกัน
ระหว่างบริษัทและชุมชนซึ่งสามารถนำไปสู่การเติบโตที่ยั่งยืนได้ในอนาคต

กรอบการรายงาน

เนื้อหาความรับผิดชอบต่อสังคมนี้ได้จัดทำขึ้นตามแนวทางการจัดทำรายงานแห่งความยั่งยืน
ตลาดหลักทรัพย์แห่งประเทศไทย โดยอาศัยกรอบการรายงาน CSR บูรณาการประจำปี
(Integrated CSR Reporting Framework) จัดทำโดยสถาบันไทยพัฒน์
ทั้งนี้เนื้อหาของรายงานจะครอบคลุมเฉพาะกิจกรรมของ บริษัท ไทยเซ็นทรัลเคมี จำกัด (มหาชน)
ไม่รวมถึงบริษัทย่อยของบริษัท

ลักษณะธุรกิจของบริษัท

บริษัท ไทยเซ็นทรัลเคมี จำกัด (มหาชน)
เป็นผู้ผลิตและจำหน่ายปุ๋ยเคมีคุณภาพสูงโดยมีกำลังการผลิต 1.2 ล้านเมตริกตันต่อปี

ผู้มีส่วนได้เสีย

ผู้มีส่วนได้เสียเป็นผู้ที่เกี่ยวข้องกับการดำเนินกิจการของบริษัทในด้านต่างๆ
และอาจได้รับประโยชน์หรือผลกระทบจากการดำเนินกิจการของบริษัทด้วย
จึงถือเป็นหน้าที่ของบริษัทที่จะต้องควบคุมดูแลกิจกรรมของบริษัทเพื่อเสริมสร้างผลประโยชน์และลดผลกระทบที่อาจเกิดขึ้นให้ได้มากที่สุด
ผู้มีส่วนได้เสียยังเป็นส่วนสำคัญสำหรับการกำหนดกลยุทธ์ในการพัฒนาที่ยั่งยืน
โดยบริษัทจะประเมินความเสี่ยงของกิจกรรมและติดตามผลกระทบที่เกิดขึ้นต่อผู้มีส่วนได้เสีย
ตลอดจนสำรวจความต้องการของผู้มีส่วนได้เสียแล้วจึงกำหนดกลยุทธ์ นโยบาย
แนวทางปฏิบัติในเรื่องนั้นๆ

บริษัทได้จัดประเภทของผู้มีส่วนได้เสียของบริษัทออกได้เป็นกลุ่มต่างๆ ดังนี้

1. พนักงานของบริษัท เป็นผู้ปฏิบัติและดำเนินกิจกรรมต่างๆ ตามแนวนโยบายของบริษัท
ประโยชน์หรือผลกระทบที่อาจได้รับได้แก่ ค่าจ้างสวัสดิการต่างๆ หน้าที่การงาน
การฝึกอบรมความรู้ต่างๆ สภาพแวดล้อมในการทำงาน

2. ผู้ถือหุ้นและนักลงทุน
เป็นผู้ชำระเงินซื้อหุ้นของบริษัทจึงมีส่วนได้เสียขึ้นอยู่กับผลประกอบการของบริษัทด้วย
ประโยชน์หรือผลกระทบที่อาจได้รับได้แก่ ผลตอบแทนในส่วนของหุ้นที่ตนถือในรูปต่างๆ เช่น
เงินปันผล ผลกำไรขาดทุนจากผลการดำเนินงานของบริษัท ข้อมูลที่บริษัทเปิดเผย

3. เกษตรกร เป็นผู้มีส่วนได้เสียโดยตรงจากการอุปโภคสินค้าของบริษัท
ประโยชน์หรือผลกระทบที่อาจได้รับได้แก่ คุณภาพของสินค้าและบริการ การเปิดเผยข้อมูลของสินค้า
การให้คำปรึกษาแก่ลูกค้า การรักษาความลับของลูกค้า บริการหลังการขาย

4. ผู้แทนจำหน่าย เป็นผู้มีความสำคัญในการกระจายสินค้าให้กับเกษตรกร
ประโยชน์หรือผลกระทบที่อาจได้รับคือ ส่วนแบ่งรายได้จากการขายสินค้า
การจัดเตรียมและขนถ่ายสินค้าให้แก่ผู้แทนจำหน่าย การส่งเสริมและสนับสนุนทางการตลาด
การรับประกันสินค้าในกรณีสินค้ามีความชำรุดบกพร่อง

5. คู่ค้า ผู้จัดหา เป็นผู้ที่มีบทบาทในห่วงโซ่อุปทาน เช่นการจัดหาวัตถุดิบ
หรือเป็นผู้รับจ้างหรือให้บริการแก่บริษัทในงานหรือโครงการใดๆ
ประโยชน์หรือผลกระทบที่อาจได้รับได้แก่ ราคาวัตถุดิบในการจัดซื้อจัดหา
การประมูลงานหรือโครงการของบริษัท การถ่ายทอดเทคโนโลยี ความรู้หรือประสบการณ์

6. คู่แข่ง เป็นผู้ที่มีส่วนได้เสียในด้านการจำหน่ายสินค้าและการแข่งขัน
ประโยชน์หรือผลกระทบที่อาจได้รับได้แก่ การแข่งขันอย่างเป็นธรรมและเป็นไปตามกฎหมาย
การดำเนินธุรกิจอย่างโปร่งใสและมีจริยธรรม

7. เจ้าหนี้ เกี่ยวข้องกับบริษัทโดยเป็นผู้ที่มีสิทธิเรียกร้องต่อบริษัท
ประโยชน์หรือผลกระทบที่อาจเกิดขึ้นได้แก่
การชำระหนี้สินตรงต่อเวลารวมถึงผลประโยชน์ที่ได้ตกลงกันไว้

8. ชุมชนแวดล้อม
เกี่ยวข้องกับบริษัทเนื่องจากอาจได้รับประโยชน์หรือผลกระทบจากกระบวนการผลิต เช่น
มลภาวะจากกระบวนการผลิตต่อสิ่งแวดล้อม การจ้างแรงงานในชุมชน
การอุดหนุนสินค้าพื้นบ้านในชุมชน การพัฒนาชุมชนในด้านต่างๆ

ประเด็นที่สำคัญและมุ่งเน้นในการดำเนินความรับผิดชอบสังคม

จากการวิเคราะห์ผู้มีส่วนได้เสียโดยพิจารณาจากประเด็นที่มีความสำคัญต่อผู้มีส่วนได้เสียและประเด็นที่มีความสำคัญต่อบริษัท
บริษัทจึงได้กำหนดประเด็นที่สำคัญและมุ่งเน้น
จากนั้นบริษัทก็ได้ดำเนินกิจกรรมความรับผิดชอบต่อสังคมโดยมุ่งเน้นไปตามประเด็นข้างต้นเป็นสำคัญดังนี้

-   การควบคุมคุณภาพของสินค้า

-   การปรับปรุงกระบวนการผลิตที่เป็นมิตรกับสิ่งแวดล้อม

-   การปฏิบัติต่อแรงงานและการพัฒนาทรัพยากรมนุษย์ของบริษัท

-   การให้ข้อมูลความรู้ที่มีประโยชน์ในการใช้ผลิตภัณฑ์ให้แก่เกษตรกร

CSR in Process

ความรับผิดชอบต่อผู้บริโภค สังคม และสิ่งแวดล้อม

บริษัทได้รวบรวมกิจกรรมต่างๆ ที่จัดเป็นความรับผิดชอบต่อผู้บริโภค สังคม
และสิ่งแวดล้อมในการดำเนินกิจการของบริษัทไว้ดังต่อไปนี้

1. การควบคุมคุณภาพของสินค้า

บริษัทมีนโยบายเน้นการผลิตสินค้าที่มีคุณภาพสูง ได้มาตรฐาน
เพื่อให้ลูกค้าเกิดความพึงพอใจและเชื่อมั่นในคุณภาพสินค้าของบริษัทว่าเป็น “ปุ๋ยเต็มสูตร”
การที่ปุ๋ยมีคุณภาพดีจะส่งผลให้ปริมาณผลผลิตทางเกษตรเพิ่ม
เกษตรกรก็จะมีรายได้เพิ่มมากขึ้นและช่วยยกระดับความเป็นอยู่ของเกษตรกรให้ดีขึ้น

- การควบคุมคุณภาพสินค้าและการผลิต

ในสายการผลิต โรงงานทั้งสองของบริษัทได้รับการรับรองมาตรฐาน ISO 9001 : 2015
มาตรฐานระบบบริหารงานคุณภาพ โรงผลิตปุ๋ย โรงผลิตกระสอบ และโรงผลิตไฟฟ้าพลังงานร่วม
บริษัทจัดให้มีการตรวจสอบคุณภาพของวัตถุดิบและสินค้าที่ผ่านสายการผลิตอย่างเข้มงวด
โดยจะมีการสุ่มตรวจคุณภาพของปุ๋ย 3 ช่วงด้วยกัน เริ่มจาก
ช่วงแรกสุ่มตรวจปริมาณธาตุอาหารของวัตถุดิบก่อนส่งเข้าสู่กระบวนการผลิต ช่วงที่ 2
สุ่มตรวจปริมาณธาตุอาหารระหว่างที่ปุ๋ยผลิตสำเร็จผ่านสายพานการผลิต และช่วงที่ 3
สุ่มตรวจระหว่างที่ปุ๋ยผลิตสำเร็จถูกบรรจุลงบรรจุภัณฑ์ ในการสุ่มตรวจธาตุอาหารในแต่ละช่วงนั้น
พนักงานบริษัทจะสุ่มเก็บตัวอย่างของปุ๋ยทุกๆ 15 นาทีจากสายพานลำเลียงจนครบ 8 ครั้ง (หรือทุก
2 ชั่วโมง) ตัวอย่างที่เก็บได้จะถูกส่งไปที่ห้องปฏิบัติการของบริษัทเพื่อวิเคราะห์ปริมาณธาตุอาหาร
หากพบว่าตัวอย่างที่สุ่มตรวจมีปริมาณธาตุอาหารไม่ได้ตามมาตรฐาน
ปุ๋ยที่ผลิตในช่วงดังกล่าวจะถูกแยกออกจากสายการผลิตและนำไปผ่านกระบวนการผลิตใหม่
วิธีการควบคุมคุณภาพสินค้าของบริษัทนี้จัดว่ามีมาตรฐานในการควบคุมคุณภาพของสินค้าที่สูงมากในอุตสาหกรรมการผลิตปุ๋ย

- มาตรฐานห้องปฏิบัติการ

บริษัทได้จัดตั้งห้องปฏิบัติการตรวจสอบวิเคราะห์คุณภาพของปุ๋ยขึ้นที่โรงงานพระสมุทรเจดีย์และโรงงานนครหลวง
โดยมีความทันสมัยและมีประสิทธิภาพความแม่นยำในการวิเคราะห์ธาตุอาหารของปุ๋ยเคมีสูง
ห้องปฏิบัติการของบริษัทได้รับการรับรองมาตรฐาน ISO/IEC 17025 : 2017
ในกระบวนการตรวจสอบวิเคราะห์ปุ๋ยเคมีจากกรมวิทยาศาสตร์บริการกระทรวงวิทยาศาสตร์และเทคโนโลยี
จึงมั่นใจได้ว่าปุ๋ยเคมีที่ผ่านการวิเคราะห์จากห้องปฎิบัติการของบริษัทจะมีคุณภาพสูงตามมาตรฐานอุตสาหกรรม
ปัจจุบันห้องปฏิบัติการของบริษัทได้รับการรับรองเป็นห้องปฏิบัติการวิเคราะห์ปุ๋ยจากกรมวิชาการเกษตร
กระทรวงเกษตรและสหกรณ์
ซึ่งปุ๋ยเคมีที่ผ่านการวิเคราะห์จากห้องปฏิบัติการสามารถนำไปขึ้นทะเบียนปุ๋ยเคมีเพื่อจำหน่ายได้

2. การปรับปรุงกระบวนการขนส่งภายในโรงงาน

บริษัทได้ดำเนินโครงการปรับปรุงระบบขนส่งภายในโรงงานนครหลวงและโรงงานพระประแดงในขั้นตอนการลำเลียงสินค้าผลิตสำเร็จเข้าสู่โกดังและการขนถ่ายสินค้าให้แก่ลูกค้าหรือผู้แทนจำหน่าย

- กระบวนการขนส่งภายใน โรงงานพระประแดง

สำหรับโรงงานพระประแดง บริษัทได้มีการปรับปรุงกระบวนการในการลำเลียงสินค้าเข้าสู่โกดัง
และการขนถ่ายสินค้าให้แก่ลูกค้า โดยได้เลือกติดตั้งระบบ P-Sling
เป็นระบบที่ใช้เชือกสลิงเย็บติดกับเทปผ้าใบเพื่อเสริมความแข็งแรง และนำมามัดกับกระสอบปุ๋ย
ทำให้สามารถเคลื่อนย้ายสินค้าได้ครั้งละ 2 เมตริกตัน จ่ายผ่านเครื่องจ่าย
และเนื่องจากบริษัทได้มีการปรับปรุงระบบในการขนส่งสินค้า
โดยได้กำหนดจุดจอดรถสำหรับเตรียมรอขึ้นสินค้าใหม่ และทำการปรับปรุงเส้นทางจราจร
โดยกำหนดเส้นทางให้รถขนถ่ายสินค้าทุกประเภทวิ่งทางเดียวเพื่อไปยังจุดจ่ายสินค้า
ทำให้สามารถบริหารจัดการ การเดินรถเพื่อรับสินค้าได้อย่างมีประสิทธิภาพ
สามารถลดระยะเวลาในการรอรับสินค้าจากเดิมซึ่งใช้เวลาประมาณร้อยละ 70

- กระบวนการขนส่งภายใน โรงงานนครหลวง

สำหรับโรงงานนครหลวงได้เพิ่มความสะดวกในการจ่ายสินค้าให้กับลูกค้าแบบ one stop service
ด้วยระบบ Palletizer และระบบ P-Sling
โดยมีคอมพิวเตอร์ควบคุมแทนระบบเดิมซึ่งเป็นการใช้แรงงานคนและรถบรรทุกเคลื่อนย้ายสินค้าเป็นหลัก
ระบบดังกล่าวสามารถเพิ่มความรวดเร็วในการจ่ายสินค้าให้กับลูกค้าได้อย่างมีประสิทธิภาพ
ลดระยะเวลาในการจ่ายสินค้าให้กับลูกค้าประมาณร้อยละ 60
สามารถช่วยลดเวลาในการขนส่งสินค้าให้กับลูกค้าภายในโรงงานได้มากกว่าร้อยละ 50

3. การดูแลรักษาสิ่งแวดล้อม

- โรงไฟฟ้าพลังงานความร้อนร่วม

บริษัทได้สร้างโรงไฟฟ้าพลังงานความร้อนร่วม (Co-Generation Power Plant)
ซึ่งเป็นโครงการผลิตพลังงานไฟฟ้าร่วมกับพลังงานความร้อนที่โรงงานพระประแดงโดยโรงงานไฟฟ้าพลังงานความร้อนร่วมจะผลิตกระแสไฟฟ้าเพื่อใช้ในโรงงาน
หากมีกระแสไฟฟ้าเหลือจากการใช้ก็จะขายให้แก่การไฟฟ้านครหลวง
ในกระบวนการผลิตกระแสไฟฟ้านอกจากจะได้กระแสไฟฟ้าแล้ว
ยังจะได้พลังงานความร้อนซึ่งสามารถนำไปใช้ในกระบวนการผลิตปุ๋ยเคมีได้อีกด้วย
โดยปกติในกระบวนการผลิต
โรงงานจะต้องผลิตพลังงานความร้อนเพื่อใช้ในกระบวนการผลิตปุ๋ยเคมีโดยใช้ก๊าซธรรมชาติเป็นเชื้อเพลิงอยู่แล้ว
เมื่อมีโรงงานโรงไฟฟ้าพลังงานความร้อนร่วม
โรงงานสามารถใช้ก๊าซธรรมชาตินั้นผลิตกระแสไฟฟ้าเพื่อใช้ภายในโรงงานและส่งขาย
รวมทั้งยังได้พลังงานความร้อนมาใช้ในกระบวนการผลิตปุ๋ยอีกด้วย
โครงการนี้จึงเป็นการลดการใช้พลังงานและประหยัดค่าใช้จ่ายได้เป็นอย่างดี
นอกจากนี้โครงการยังสามารถทำรายได้ให้แก่บริษัทจากการขายไฟฟ้าให้แก่การไฟฟ้านครหลวง
บริษัทเริ่มเดินเครื่องกำเนิดไฟฟ้าในโรงไฟฟ้าพลังงานความร้อนร่วมตั้งแต่ปลายปี 2556

- โครงการควบคุมคุณภาพของอากาศบริเวณโรงงานพระประแดงและโรงงานนครหลวง

บริษัทได้ดำเนินโครงการควบคุมคุณภาพของอากาศบริเวณโรงงานพระประแดงและโรงงานนครหลวง
ในกระบวนการลำเลียงวัตถุดิบหรือสินค้าสำเร็จเข้าสู่โรงงานจะอาจจะทำให้เกิดฝุ่นละอองขนาดเล็กซึ่งอาจมีผลกระทบต่อชุมชนและสิ่งแวดล้อมใกล้เคียงและยังเป็นการสูญเสียวัตถุดิบจำนวนหนึ่งด้วย
บริษัทได้ดำเนินการติดตั้งเครื่องกำจัดฝุ่นที่เรียกว่าระบบ Cyclone
ซึ่งเป็นระบบที่ใช้การหมุนวนของอากาศเพื่อให้ฝุ่นตกตะกอนลงด้านล่าง
ซึ่งหลังจากดำเนินการติดตั้งระบบดังกล่าวแล้ว สภาพอากาศบริเวณโรงงานมีฝุ่นอยู่ในเกณฑ์มาตรฐาน
บริษัทยังได้ติดตั้งระบบกำจัดฝุ่นละอองเพิ่มเติมด้วยระบบ Scrubber Tank
ซึ่งเป็นระบบที่ใช้น้ำจับละอองฝุ่น ทำให้สามารถกำจัดฝุ่นที่มีขนาดเล็กกว่า 20 ไมครอนได้
นอกจากนี้ที่โรงงานนครหลวง
บริษัทได้จัดทำป้ายแสดงคุณภาพอากาศติดตั้งไว้บริเวณท่าเรือโรงงานนครหลวง
โดยจะทำการตรวจติดตามคุณภาพอากาศเป็นประจำทุกวันและแสดงผลที่วัดได้บนป้ายดิจิตอล
เพื่อเป็นการเปิดเผยข้อมูลให้แก่ชุมชนที่อาศัยโดยรอบได้ทราบตามหลักธรรมาภิบาลสิ่งแวดล้อม

- โครงการคัดแยกขยะ “เปลี่ยนขยะให้เป็นเงิน”

บริษัทดำเนินการโครงการคัดแยกขยะ
โครงการนี้มีวัตถุประสงค์เพื่อรณรงค์ให้พนักงานทำการคัดแยกขยะภายในโรงงานก่อนจะนำไปทิ้ง
โดยบริษัทจะรับซื้อขยะที่สามารถนำไปรีไซเคิลได้ตามราคาที่กำหนดไว้
จากนั้นขยะดังกล่าวก็จะถูกขายให้แก่ผู้รับซื้อขยะรีไซเคิลต่อไปสอดคล้องกับกิจกรรม
“เปลี่ยนขยะให้เป็นเงิน” ที่บริษัทจัดขึ้น เงินจากการขายขยะ
รีไซเคิลให้แก่ผู้รับซื้อก็จะนำมาหมุนเวียนรับซื้อขยะจากพนักงานที่เข้าร่วมโครงการต่อไป นอกจากนี้
บริษัทได้เปลี่ยนและจัดวางภาชนะรองรับขยะมูลฝอยใหม่เพื่อให้เหมาะสมและเพียงพอต่อปริมาณขยะในโรงงาน
จากผลการดำเนินโครงการพบว่า

โรงงานพระประแดง มีขยะรีไซเคิลที่ขายให้แก่ผู้รับซื้อจำนวน 303.49 ตัน
และโรงงานนครหลวงมีปริมาณขยะทั่วไป จำนวน 82.90 ตัน ซึ่งเพิ่มขึ้นจากปีที่ผ่านมาคิดเป็นร้อยละ
35 และมีปริมาณขยะรีไซเคิลที่ขายให้กับผู้รับซื้อมีจำนวน 160.93 ตัน
เพิ่มขึ้นจากปีที่ผ่านมาคิดเป็นร้อยละ 99.12 เนื่องจากการดำเนินกิจกรรมคัดแยกขยะ
กิจกรรมลดของเสียภายในโรงงานโดยใช้หลัก 7R และมุ่งเน้นการมีส่วนร่วมในทุกๆ
กิจกรรมของพนักงาน

- นิทรรศการวันอนุรักษ์พลังงาน Zero Waste 2563

บริษัทได้มีการส่งเสริมสร้างความตระหนักในเรื่องการอนุรักษ์พลังงานและการใช้ทรัพยากรต่างๆแก่พนักงานในองค์กร
โดยได้จัดกิจกรรมนิทรรศการวันอนุรักษ์พลังงาน Zero Waste 2563 ณ โรงงานนครหลวง
และให้พนักงานแต่ละฝ่ายมีส่วนร่วมในการแสดงผลงานในการลดและอนุรักษ์พลังงานที่เกิดจากกระบวนการทำงานต่างๆ
เปิดโอกาสให้โรงเรียนในชุมชนเข้าร่วมศึกษาดูงาน
โดยกิจกรมในครั้งนี้ถือเป็นส่วนหนึ่งในการสร้างวัฒนธรรมองค์กรด้านสิ่งแวดล้อมซึ่งบริษัทให้ความสำคัญ

- มาตรฐานอุตสาหกรรมและสิ่งแวดล้อม

นอกจากนี้ บริษัทยังให้ความสำคัญกับทุกขั้นตอนการผลิต
โดยคำนึงการพัฒนาธุรกิจอย่างยั่งยืนซึ่งลดผลกระทบต่อสิ่งแวดล้อมและสังคม
โรงงานทั้งสองของบริษัทได้รับการรับรองมาตรฐาน ISO 9001:2015
มาตรฐานระบบบริหารงานคุณภาพโรงผลิตปุ๋ย โรงผลิตกระสอบ และโรงผลิตไฟฟ้าพลังงานร่วม
มาตรฐาน 14001:2015 มาตรฐานระบบการจัดการสิ่งแวดล้อม และ ISO 45001:2018
มาตรฐานระบบการจัดการอาชีวอนามัยและความปลอดภัย และยังได้รับโล่รางวัล CSR-DIW
Continuous ประจำปี 2563 จากการโรงงานอุตสาหกรรม
รวมทั้งได้รับการรับรองจากกระทรวงอุตสาหกรรมให้เป็นอุตสาหกรรมสีเขียว “วัฒนธรรมสีเขียว”
ระดับ 4 ซึ่งเราอยู่ในขั้นตอนดำเนินการเป็นระดับ 5 ในอนาคตอันใกล้นี้
โครงการอุตสาหกรรมสีเขียว เป็นการส่งเสริมโดยกระทรวงอุตสาหกรรม ซึ่งได้กำหนดไว้ 5 ระดับ
เพื่อประเมินและรับรองโรงงานที่เป็นมิตรกับสิ่งแวดล้อมและสังคม

4. การปฏิบัติต่อแรงงานอย่างเป็นธรรม

- มาตรฐานความปลอดภัยในการปฏิบัติงาน

บริษัทคำนึงถึงความปลอดภัยในการปฏิบัติงานของพนักงานเป็นสำคัญ
จึงได้มีการจัดทำข้อแนะนำการปฏิบัติงาน (Work Instruction)
ขึ้นเพื่อเป็นแนวทางในการปฏิบัติงานโดยมีมาตรฐานความปลอดภัยไม่ต่ำกว่ามาตรฐานที่กำหนดโดยกรมโรงงานอุตสาหกรรม
บริษัทมีการจัดอบรมความปลอดภัยให้แก่พนักงานเป็นระยะๆ
โดยเชิญวิทยากรผู้มีความรู้จากภายนอกมาเป็นผู้บรรยายในหัวข้อต่างๆ
บริษัทยังได้เก็บสถิติอุบัติเหตุที่เกิดขึ้นภายในโรงงานของบริษัท
รวมถึงอัตราการบาดเจ็บเนื่องจากการทำงานซึ่งมีรายละเอียดดังนี้

ในปี 2563 เกิดอุบัติเหตุภายในโรงงานทั้งสิ้น 10 ครั้ง มีพนักงานและผู้รับเหมาได้รับบาดเจ็บ 10
คน หยุดงานรวมกัน 6,133 วัน คิดเป็นอัตราความถี่การบาดเจ็บ (IFR) 4.44 ต่อหนึ่งล้านชั่วโมง
และอัตราความรุนแรงของการบาดเจ็บ (ISR) 2,724.94 ต่อหนึ่งล้านชั่วโมง

-   โรงงานพระประแดงมีพนักงานและผู้รับเหมาได้รับบาดเจ็บ 6 คน เสียชีวิต 1 คน
    หยุดงานรวมกัน 6,103 วัน คิดเป็นอัตราความถี่การบาดเจ็บ (IFR) 6.12
    ต่อหนึ่งล้านชั่วโมง และอัตราความรุนแรงของการบาดเจ็บ (ISR) 5,339.27
    ต่อหนึ่งล้านชั่วโมง

-   แยกเป็นโรงงานนครหลวง มีพนักงานและผู้รับเหมาได้รับบาดเจ็บ 3 คน หยุดงานรวมกัน 30
    วัน คิดเป็นอัตราความถี่การบาดเจ็บ (IFR) 2.71 ต่อหนึ่งล้านชั่วโมง
    และอัตราความรุนแรงของการบาดเจ็บ (ISR) 27.08 ต่อหนึ่งล้านชั่วโมง

ในการนี้ ทุกวันก่อนเริ่มปฏิบัติงาน จะมีช่วง Safety Talk ประมาณ 10 นาที
ซึ่งจะเป็นช่วงที่หัวหน้างานแต่ละหน่วยงานพูดคุยกับพนักงานในสายงานของตนเกี่ยวกับเรื่องความปลอดภัยในการทำงานรวมถึงข่าวสารอื่นๆ
ที่น่าสนใจ ในการปฏิบัติงาน
เมื่อเกิดอุบัติเหตุขึ้นจะมีการสอบสวนถึงอุบัติเหตุเพื่อจัดทำรายงานและเสนอต่อคณะกรรมการความปลอดภัยอาชีวอนามัยและสภาพแวดล้อมในการทำงานเพื่อปรับปรุงมาตรฐานความปลอดภัยให้มากขึ้น
บริษัทยังเก็บสถิติการเจ็บป่วยของพนักงานเนื่องจากการทำงานไว้เพื่อปรับปรุงมาตรการความปลอดภัยของพนักงานอีกด้วย

- โครงการโรงงานสีขาว

บริษัทได้ดำเนินโครงการโรงงานสีขาว
โดยวัตถุประสงค์เพื่อให้สถานที่ทำงานภายในโรงงานพระประแดงและโรงงานนครหลวงเป็นพื้นที่ปลอดจากยาเสพติด
บริษัทได้ร่วมมือกับตำรวจและเจ้าหน้าที่จากกรมการปกครองสุ่มตรวจปัสสาวะของพนักงานในโรงงานโดยไม่กำหนดวันล่วงหน้า
หากพบว่าพนักงานคนใดมีสารเสพติดในร่างกายบริษัทจะยังไม่ดำเนินการลงโทษในทันที
แต่จะส่งพนักงานเข้ารับการบำบัดที่โรงพยาบาลที่กำหนดไว้
ในการบำบัดพนักงานจะได้พูดคุยกับนักจิตวิทยา
ทานยาและต้องได้รับการตรวจปัสสาวะเป็นประจำจนครบระยะเวลาของการบำบัด
จากนั้นก็จะมีการสุ่มตรวจปัสสาวะเป็นระยะๆ ตามกำหนดของโครงการ
หากยังพบว่าพนักงานคนนั้นยังมีสารเสพติดในร่างกายก็จะทำการเลิกจ้าง
แต่จากสถิติที่ผ่านมาพบว่าพนักงานที่ถูกตรวจพบว่ามีสารเสพติดในร่างกายเมื่อผ่านการบำบัดแล้ว
ไม่พบว่ามีสารเสพติดในร่างกายจากการสุ่มตรวจปัสสาวะอีก
ซึ่งในปัจจุบันไม่พบว่ามีพนักงานคนใดที่ตรวจพบสารเสพติดในร่างกาย

- โครงการบริษัทเกษียณสุข

บริษัทยังเข้าร่วมโครงการ “บริษัทเกษียณสุข”
ซึ่งเป็นโครงการที่มีวัตถุประสงค์เพื่อสร้างความมั่นคงทางการเงินให้กับพนักงานจนถึงวัยเกษียณ
โดยส่งเสริมให้พนักงานออมเงินไว้ใช้ในวัยเกษียณอย่างเพียงพอผ่านกองทุนสำรองเลี้ยงชีพตั้งแต่แรกเข้าทำงาน
และสนับสนุนให้จ่ายเงินสมทบเต็มสิทธิ
บริษัทยังส่งเสริมให้มีการถ่ายทอดความรู้ให้แก่พนักงานผ่านช่องทางและกิจกรรมต่างๆอย่างสม่ำเสมอ
เพื่อกระตุ้นให้พนักงานตระหนักถึงการออมเพื่อเป้าหมายการเกษียณอย่างมีคุณภาพ
และเข้าใจในการเลือกแผนการลงทุนที่เหมาะสมกับตนเอง

- โครงการการฝึกอบรมแก่พนักงาน

บริษัท ให้ความสำคัญกับการพัฒนาทรัพยากรมนุษย์ของบริษัท
บริษัทเชื่อว่ากิจการของบริษัทจะเจริญเติบโตอย่างยั่งยืนได้นั้น บุคลากรของบริษัทจะต้องมีคุณภาพ
ในการนี้บริษัทจึงมีนโยบายในการพัฒนาทักษะในด้านต่าง ๆ
ของพนักงานผ่านการฝึกอบรมในหัวข้อต่าง ๆ ทั้งทางด้านทักษะพื้นฐานและทักษะทางวิชาชีพ เช่น
การบริหารจัดการ การบัญชีและการเงิน เทคโนโลยีสารสนเทศ
การสร้างแรงจูงใจเพื่อเพิ่มประสิทธิภาพในการทำงาน ทักษะการขายอย่างมืออาชีพ
เทคนิคการวิเคราะห์และรักษาฐานลูกค้า ทักษะการนำเสนออย่างมีประสิทธิภาพ
รวมถึงความปลอดภัยในการทำงาน และหลักสูตรความรู้ผลิตภัณฑ์ของบริษัท
ซึ่งเป็นหลักสูตรที่มุ่งเน้นให้พนักงานทุกคนมีความรู้ความเข้าใจในตัวผลิตภัณฑ์ของบริษัทเพื่อสามารถเป็นตัวแทนในการสื่อสารความรู้ความเข้าใจเรื่องการใช้ปุ๋ยเคมีให้กับบุคคลภายนอกได้
บริษัทมีหลักสูตรในการฝึกอบรมกว่า 95 หลักสูตร
และได้กำหนดหลักสูตรให้สอดคล้องกับความต้องการในการพัฒนาศักยภาพของพนักงานแต่ละคนรวมถึงให้สอดคล้องกับกลยุทธ์ของบริษัท
นอกจากนี้บริษัท
เปิดรับฟังความเห็นของพนักงานในด้านการฝึกอบรมเพื่อกำหนดแผนการฝึกอบรมพนักงานให้ตรงกับความต้องการของพนักงานและบริษัท
มากที่สุด สถิติการฝึกอบรมของพนักงานสามารถสรุปได้ดังนี้
จำนวนพนักงานที่ผ่านการอบรมในหลักสูตรต่าง ๆ คิดเป็นร้อยละ 99.19 ของพนักงานทั้งหมด
โดยมีจำนวนชั่วโมงอบรมรวมทั้งสิ้น 9,191 ชั่วโมง คิดเป็นเวลาอบรมเฉลี่ยคนละ 14.99
ชั่วโมงต่อปีและค่าใช้จ่ายในการอบรมคิดเป็น 4,299.35 บาท ต่อพนักงานหนึ่งคนต่อปี

- แบรนด์แอมบาสเดอร์

ในปี 2563 บริษัทได้สนับสนุนให้ตัวแทนแบรนด์แอมบาสเดอร์เข้าร่วมกิจกรรมต่างๆ
เช่นเข้าร่วมกิจกรรมดำนา และเกี่ยวข้าวในแปลงสาธิตโครงการเพิ่มข้าวจังหวัดสกลนคร
เข้าร่วมการประชุมเกษตรกรที่จังหวัดร้อยเอ็ด และจังหวัดเชียงราย
ทั้งนี้เพื่อขับเคลื่อนบุคลากรในองค์กรให้เกิดกระบวนการเรียนรู้
สร้างความเข้าใจเกี่ยวกับธุรกิจปุ๋ยเคมี และรับทราบความต้องการของเกษตรกร
สามารถนำข้อมูลมาปรับปรุงคุณภาพสินค้า และบริการของบริษัท ให้ตอบสนองความต้องการของลูกค้า
เพื่อก้าวสู่วิสัยทัศน์การเป็น “ที่หนึ่งในเกษตรกร” ได้ในอนาคต

5. การให้ข้อมูลแก่เกษตรกร

- โครงการอบรมเกษตกร

บริษัท จัดประชุมเกษตรกรเพื่อให้ความรู้ด้านการเกษตร ในหัวข้อต่างๆโดยร่วมกับผู้แทนจำหน่าย
มหาวิทยาลัย ภาคเอกชนและหน่วยงานราชการ ในการจัดหาสถานที่และเชิญเกษตรกรเข้าร่วม
ตั้งแต่ 50-500 คนต่อการประชุม ซึ่งจะหมุนเวียนกันในแต่ละพื้นที่ทั่วประเทศ
หัวข้อที่บรรยายในการประชุมจะเป็นความรู้เกี่ยวกับการเกษตร เช่น ปุ๋ยเคมีและธาตุอาหารข้าว
การจัดการธาตุอาหารและการใช้ปุ๋ยในนาข้าว การผลิตทุเรียนคุณภาพให้แก่เกษตรกรไทย
อีกทั้งยังเปิดโอกาสให้เกษตรกร นักศึกษา
และผู้สนใจสามารถเข้าเยี่ยมชมกระบวนการผลิตและควบคุมคุณภาพปุ๋ยเคมีอีกด้วย

- โครงการแปลงสาธิต “สวนสวยกินได้”

วัตถุประสงค์หลักของโครงการก็เพื่อปลูกฝังความรู้ทางด้านการเกษตรเบื้องต้นในการปลูกพืชผักและการใช้ปุ๋ยเคมีอย่างถูกวิธี
ตั้งแต่กระบวนการเพาะเมล็ด ลงแปลง ใส่ปุ๋ย และเก็บเกี่ยว
ซึ่งบริษัทคาดหวังว่าเด็กรุ่นใหม่จะสามารถนำความรู้ความเข้าใจจากโครงการแปลงสาธิต
“สวนสวยกินได้” กลับไปประยุกต์ใช้ที่บ้านของตนเอง อีกทั้งยังส่งเสริมการสร้างวินัย
การรับผิดชอบในการทำงานร่วมกัน
และที่สำคัญเด็กๆในโรงเรียนจะได้รับประทานผักสวนครัวที่สดสะอาดและปลอดภัยซึ่งปลูกด้วยตัวเองอีกด้วย
โดยปีนี้บริษัทได้ทำโครงการแปลงสาธิต “สวนสวยกินได้”
ที่โรงเรียนวัดทุ่งมนและโรงเรียนวัดศาลาลอย ในจังหวัดพระนครศรีอยุธยา
โดยได้มีการติดตามโครงการอย่างต่อเนื่องพบว่านอกจากนักเรียนจะมีความรู้ความเข้าใจในการเพาะปลูก
ใส่ปุ๋ยเพิ่มขึ้น 80 %
แล้วยังสามารถนำความรู้ไปปฏิบัติจริงในแปลงสาธิตที่บริษัทส่งมอบให้จนได้รับผลผลิตเพียงพอในการบริโภคภายในโรงเรียน
และยังมีผลผลิตบางส่วนเหลือเพื่อจัดจำหน่าย
ซึ่งแต่ละโรงเรียนได้นำรายได้ดังกล่าวไปใช้เพื่อเป็นทุนหมุนเวียนในโครงการให้สามารถดำเนินงานได้อย่างต่อเนื่อง
และส่วนหนึ่งสามารถลดรายจ่ายจากวัตถุดิบในการปรุงอาหารให้แก่โรงเรียนอีกด้วย
ในอนาคตบริษัทมีแผนในการพัฒนาขยายโครงการนี้อย่างต่อเนื่องในอีกหลายๆโรงเรียนทั่วภูมิภาค

- วารสาร “เพื่อนแท้เกษตรกรไทย”

แจกจ่ายให้แก่เกษตรกร หน่วยงานราชการ ผู้แทนการค้า
และผู้สนใจเป็นรายไตรมาสโดยไม่คิดมูลค่า หรือสามารถดาวน์โหลดได้จากเว็บไซต์ของบริษัท
ภายในวารสารดังกล่าวจะตีพิมพ์บทความเกี่ยวกับสาระความรู้ทางการเกษตร เช่น
วิธีเพาะปลูกพืชชนิดต่างๆ การป้องกันศัตรูพืช การพัฒนาดิน
เขียนโดยนักวิชาการและผู้ทรงคุณวุฒิทางการเกษตร
รวมทั้งเผยแพร่งานวิจัยความเหมาะสมของการใช้ปุ๋ยเคมีกับพืชแต่ละชนิด
และมีคอลัมน์ไขปัญหาเกษตรซึ่งจะเปิดโอกาสให้เกษตรกรได้ซักถามปัญหาต่างๆ
และบริษัทจะจัดให้ผู้เชี่ยวชาญตอบปัญหาดังกล่าว 

- โครงการศูนย์การเรียนรู้ดินและปุ๋ย เพื่อนแท้เกษตร

บริษัทได้ทำการจัดตั้ง “ศูนย์การเรียนรู้ดินและปุ๋ย เพื่อนแท้เกษตร” ในอำเภอนครหลวง
มุ่งหวังให้เป็นพื้นที่ศูนย์กลางองค์ความรู้ และความเข้าใจเรื่องดินและปุ๋ยให้แก่เกษตรกรไทย
นอกจากนี้ยังเป็นพื้นที่ประชาสัมพันธ์และจัดกิจกรรมให้กับเกษตรกร ชุมชน และผู้สนใจ
โดยเน้นเรื่องการเก็บตัวอย่างดินและวิเคราะห์ดินเบื้องต้น
ซึ่งถือเป็นเรื่องที่มีความสำคัญเป็นอย่างมากในปัจจุบัน
เนื่องจากเกษตรกรส่วนใหญ่ประสบกับปัญหาในเรื่องของต้นทุนการผลิตที่สูงจากการใส่ปุ๋ยเคมีที่ไม่คำนึงถึงของความเหมาะสมของสภาพพื้นที่ของตัวเอง
ทำให้บางครั้งใส่ปุ๋ยเกินความต้องการของพืช
หรือใส่ปุ๋ยที่ไม่เหมาะสมกับความต้องการที่แท้จริงของพืชที่เพาะปลูกทำให้สิ้นเปลืองโดยเปล่าประโยชน์
ศูนย์การเรียนรู้ดินและปุ๋ย เพื่อนแท้เกษตร จึงสามารถช่วยให้เกษตรกรใช้ปุ๋ยเคมีได้อย่างถูกต้อง
เน้นการใช้ปุ๋ยให้ถูกสูตร ถูกเวลา ถูกอัตรา และถูกวิธี เพื่อให้ได้ผลผลิตที่เต็มประสิทธิภาพ
ช่วยลดต้นทุนในการเพาะปลูกและส่งผลให้เกษตรกรมีรายได้เพิ่มมากขึ้น
นอกจากนั้นบริษัทหวังว่าศูนย์วิเคราะห์ดินแห่งใหม่นี้ จะเป็นศูนย์กลางในการแลกเปลี่ยนความรู้
และแบ่งปันประสบการณ์ร่วมกันระหว่างองค์กร เกษตรกร ชุมชนรอบข้าง และผู้ที่สนใจ
เป็นเสมือนบ้านหลังที่สองที่เกษตรกรสามารถเข้ามาพึ่งพา ไว้วางใจ
สร้างความเชื่อมั่นและได้รับคำแนะนำที่ถูกต้องกลับไปปรับใช้ในการเพาะปลูกผลผลิต
สามารถเป็นส่วนหนึ่งในการพัฒนาภาคเกษตรกรรมของประเทศไทยให้สามารถแข่งขันได้ในอนาคต

- โครงการเกษตรสร้างคุณค่า

และเนื่องจากสถานการณ์การแพร่ระบาดของโรคโควิด-19 ทำให้ในปี 2563
บริษัทได้เพิ่มการจัดโครงการต่างๆเพื่อให้ความรู้ด้านการเกษตรผ่านสื่อออนไลน์
อาทิโครงการเกษตรสร้างคุณค่า โครงการ TCCC Talk โครงการ Farm VLOG
และโครงการรายการเกษตรเต็มสูตร เพื่อสร้างความสัมพันธ์อย่างต่อเนื่องกับเกษตรกร
รวมถึงตัวแทนจำหน่ายและร้านค้าธุรกิจเกษตร

[]

โครงการเกษตรสร้างคุณค่า เกิดจากความร่วมมือของ 3 องค์กร คือ
สมาคมการค้าปุ๋ยและธุรกิจการเกษตรไทย ธนาคารกรุงเทพ จำกัด (มหาชน) และบริษัท
ไทยเซ็นทรัลเคมี จำกัด (มหาชน) ร่วมกันขับเคลื่อนด้านการเพาะปลูกของเกษตรกร
และเป็นตัวกลางในการเชื่อมโยงระหว่างภาครัฐ ภาคเอกชน และมหาวิทยาลัย
เพื่อจุดประกายการแก้ปัญหาให้กับผู้ที่เกี่ยวข้องในภาคการเกษตร
รวมไปถึงสร้างองค์ความรู้ให้กับเกษตรกรเพื่อสามารถนำไปปฏิบัติได้จริง ผ่านการเสวนา Online
โดยมีวัตถุประสงค์เพื่อเป็นเวทีในการนำเสนอ เผยแพร่ พูดคุยประเด็นต่างๆ ด้านการเกษตร
ตลอดจนแนวคิดการทำการเกษตรใหม่ๆ
และภาพรวมเศรษฐกิจภาคการเกษตรไทยในปัจจุบันและทิศทางในอนาคต
รวมทั้งเป็นเวทีในการสร้างองค์ความรู้ใหม่ๆ ทางด้านการทำธุรกิจการเกษตรของประเทศไทย
และเพื่อสร้างกลุ่ม Smart Farmer โดยเน้นกลุ่มนักศึกษาด้านการเกษตร
ธุรกิจเกษตรและผู้ประกอบการธุรกิจการเกษตรรุ่นใหม่ ประกอบด้วยกิจกรรมหลักๆ สองกิจกรรม คือ
Agri-Insights เป็นการบรรยาย เสวนาทางวิชาการผ่านระบบออนไลน์ มีทั้งหมด 10 ตอน ทุกๆ
วันเสาร์ ตั้งแต่ 14:00-16:00 น. เริ่มตั้งแต่เสาร์ที่ 31 ตุลาคม 2563 เป็นต้นไป
และกิจกรรมที่สองคือ Thailand Agriculture Forum มีขึ้นใน วันที่ 23-24 มกราคม 2564
ซึ่งมีการแข่งขันวิเคราะห์และเสนอแนวคิดเพื่อตอบโจทย์ปัญหาด้านการเกษตรของไทย
(Agricultural Case Competition) ของนักศึกษาระดับมหาวิทยาลัย
โดยบริษัทสนับสนุนเงินรางวัลทุนการศึกษา
นอกจากนั้นยังมีโครงการอื่นๆที่อยู่ภายใต้โครงการเกษตรสร้างคุณค่า อาทิ

-   โครงการ TCCC TALK
    โดยเชิญพนักงานของบริษัทระดับผู้จัดการทั่วไปซึ่งมีประสบการณ์ในด้านธุรกิจปุ๋ยเคมีมาบรรยายให้ความรู้
    ไม่ว่าจะเป็นเรื่องอุตสาหกรรมปุ๋ยเคมีของประเทศไทย การผลิตปุ๋ยเคมี ระบบการขนส่งปุ๋ยเคมี
    ในประเทศไทยและทั่วโลก

-   โครงการ Farm VLOG ซึ่งเป็นรายการเกษตรรุ่นใหม่
    ที่ให้สาระความบันเทิงด้วยการลงพื้นที่ทำการเกษตรจริง
    เพื่อสอบถามเคล็ดลับความความสำเร็จจากการทำการเกษตรของเกษตรกรเสนอผ่านคลิปวีดีโอ

-   โครงการ รายการเกษตรเต็มสูตร ซึ่งเป็นการให้ความรู้เชิงวิชาการด้านการเกษตรผ่านทาง
    FACEBOOK LIVE ทุกวันพุธ เวลา 19:00-20:00 น.

-   โครงการเพิ่มข้าว โดยมีวัตถุประสงค์เพื่อพัฒนาข้าวไทยให้มีผลผลิตที่สูงขึ้น
    มีคุณภาพเป็นที่ยอมรับของตลาดทั้งในและต่างประเทศ โดยบริษัทได้ร่วมมือกับมหาวิทยาลัย
    ภาคราชการ เกษตรกร และพันธมิตรที่เกี่ยวกับกับเทคโนโลยีทางด้านการเกษตร
    มาประมวลองค์ความรู้ทางด้านการเพิ่มผลผลิตข้าว ซึ่งในปี 2563
    บริษัทได้ร่วมมือทำแปลงวิจัยกับหน่วยงานต่างๆทั่วประเทศจำนวน 8 แปลงใน 8 จังหวัด
    และมีแผนที่จะขยายแปลงสาธิตให้เพิ่มขึ้นรวมทั้งหมด 19 แปลงทั่วภูมิภาคในปี 2564

หลังจากบริษัทได้นำองค์ความรู้จากการค้นคว้า วิจัย เพิ่มผลผลิต และคุณภาพข้าว
นำไปถ่ายทอดเทคโนโลยี และส่งเสริมเกษตรกรในรูปแบบแปลงทดลองกึ่งสาธิตในพื้นที่ ผลวิจัยพบว่า
สามารถเพิ่มผลผลิตข้าวต่อไร่ได้ 13-39% และการปรับเปลี่ยนวิธีการจัดการแปลงข้าว ได้แก่
ลดปริมาณการใช้เมล็ดพันธุ์ข้าวอย่างเหมาะสม
การคลุกเมล็ดพันธุ์ด้วยสารป้องกันกำจัดศัตรูพืชก่อนปลูก วางแผนวันปลูกพืชที่เหมาะสม
การเพิ่มระยะห่างระหว่างต้นในขั้นตอนการปลูก การใช้เครื่องจักรกลเกษตร
การใช้เทคโนโลยีสารสนเทศทางการเกษตร และการปรับปรุงความอุดมสมบูรณ์ของดิน
และการจัดการธาตุอาหารพืช โดยการปรับปรุงแนวการใช้สูตรปุ๋ยเคมี
ทำให้เกษตรกรสามารถเพิ่มผลกำไรต่อไร่คิดเป็น 33-121%

[] []

นอกจากโครงการเพิ่มข้าวที่บริษัทมีความมุ่งมั่นในการพัฒนาศักยภาพของภาคการเกษตรในประเทศไทยในเรื่องการเพิ่มผลผลิตให้เต็มประสิทธิภาพ
และการลดต้นทุนในการผลิต รวมถึงความรู้
และความเข้าใจที่ถูกต้องเกี่ยวกับดินและปุ๋ยตามหลักวิชาการให้แก่เกษตรกรไทยแล้ว
บริษัทยังได้สนับสนุนให้จัดตั้งโครงการต่างๆดังนี้

6. การมีนวัตกรรมและเผยแพร่นวัตกรรมซึ่งได้จากการดำเนินงานที่มีความรับผิดชอบต่อสังคม
สิ่งแวดล้อมและผู้มีส่วนได้เสีย

เพื่อให้เกิดประโยชน์สูงสุดแก่เกษตรกรในการใช้ปุ๋ยเคมีในด้านการเพิ่มผลผลิตให้เต็มประสิทธิภาพ
และลดค่าใช้จ่ายในการเพาะปลูก บริษัทร่วมมือกับสถาบันการศึกษาชั้นนำของประเทศหลายแห่ง
และบริษัททางด้านการเกษตรเพื่อดำเนินโครงการวิจัยทดลองค้นหาสูตรปุ๋ยที่เหมาะสมกับพืชเศรษฐกิจชนิดต่างๆ
และส่งเสริมให้เกษตรกรใช้ประโยชน์จากผลการวิจัยนั้น ผลงานการวิจัยของบริษัทได้แก่

+------------------------------------+---------------------------------+
| โครงการวิจัย                         | ร่วมกับ                           |
+------------------------------------+---------------------------------+
| 1. โครงการเปรียบเทียบการเจริญเติบโต    | มหาวิทยาลัยแม่โจ้ จังหวัดเชียงใหม่      |
| และผลผ                             |                                 |
| ลิตของลำไยนอกฤดูที่ได้รับสูตรปุ๋ยสูตรต่างๆ ปีที่ |                                 |
| 3                                  |                                 |
+------------------------------------+---------------------------------+
| 2.                                 | มหาวิทยาลัยเชียงใหม่ จังหวัดเชียงใหม่   |
| โครงการวิจัยความแตกต่างการเจริญเติบโต   |                                 |
| และผลผลิตของข้าวโพดเลี้ยงสัตว์           |                                 |
| ที่อัตราปุ๋ยต่างกัน ปีที่ 3                  |                                 |
+------------------------------------+---------------------------------+
| 3. โครงการวิจัยอิทธิพลของรูปปุ๋ยไนโตรเจน  | มหาวิทยาลัยเชียงใหม่ จังหวัดเชียงใหม่   |
| และโพแทสเซียมต่อลักษณะการเจริญเติบโต    |                                 |
| ผลผลิต และสารต้านอนุมูลอิสระในตระกูลผัก   |                                 |
| และไม้ผล                            |                                 |
+------------------------------------+---------------------------------+
| 4.                                 | มหาวิทยาลัยเกษตรศาสตร์             |
| โครงการวิจัยผล                       | วิทยาเขตกำแพงแสน                 |
| ของสูตรปุ๋ยเคมีที่แตกต่างกันต่อการเจริญเติบโต |                                 |
| และคุณภาพผลผลิตของผักขึ้นฉ่าย            | จังหวัดนครปฐม                     |
| และผักกาดขาวปลี                      |                                 |
+------------------------------------+---------------------------------+

ทั้งนี้บริษัท เป็นผู้สนับสนุนงบประมาณในการวิจัยทั้งหมด โดยผลงานวิจัยจะถูกเผยแพร่ให้แก่เกษตรกร
ผู้ค้าปุ๋ย และผู้สนใจทั่วไปให้ได้รับทราบ ผ่านบทความในวารสาร “เพื่อนแท้เกษตรกรไทย”
และงานประชุมเกษตรกรและงานสัมมนาวิชาการต่างๆ ทั่วทั้งประเทศ

CSR after Process

นอกจากนี้บริษัทยังได้จัดทำโครงการและกิจกรรมอื่นๆเพื่อประโยชน์ต่อสังคมและสิ่งแวดล้อมในด้านต่างๆดังต่อไปนี้

1. โครงการเพื่อประโยชน์ต่อสังคม

- โครงการทุนการศึกษาเพื่อลูกหลานเกษตรกร

บริษัทมีนโยบายที่จะส่งเสริมและสนับสนุนด้านการศึกษาแก่ลูกหลานเกษตรกรที่เรียนดีแต่ขาดแคลนทุนทรัพย์
เพื่อให้เติบโตเป็นคนดีและมีคุณภาพของสังคม
รวมถึงการสร้างการรับรู้และความประทับใจของเกษตรกรต่อตราสินค้า “หัววัว-คันไถ”
ตลอดจนส่งเสริมภาพลักษณ์ที่ดีของบริษัทต่อสังคม
บริษัทได้จัดทุนการศึกษามอบให้แก่นักเรียนที่เป็นบุตรหลานของเกษตรกรที่ศึกษาในชั้นประถมศึกษาและมัธยมศึกษาที่มีผลการเรียนดีแต่ขาดทุนทรัพย์
โดยมอบผ่านโรงเรียนทั่วทุกภูมิภาคในประเทศไทย สำหรับในปีที่ผ่านมา
บริษัทได้มอบทุนการศึกษาเป็นจำนวนเงินกว่า 400,000 บาท

- โครงการมอบเงินสนับสนุนสร้างอาคารปฏิบัติการ

บริษัทให้ความสำคัญในการพัฒนาบุคลากรเพื่อเพิ่มศักยภาพในการผลิตบัณฑิต งานวิจัย
งานบริการวิชาการ
ตลอดจนนวัตกรรมทางการเกษตรของประเทศไทยให้สามารถแข่งขันได้ในระดับนานาชาติ
ในปีที่ผ่านมาจึงได้มอบเงินสนับสนุนสมทบทุนเพื่อสร้างอาคารปฏิบัติการ ภาควิชาพืชไร่นา คณะเกษตร
มหาวิทยาลัยเกษตรศาสตร์

- โครงการสนับสนุนการทำกิจกรรมต่างๆร่วมกับชุมชน

การที่บริษัทจะสามารถดำเนินงานอย่างประสบความสำเร็จได้นั้นต้องอาศัยความร่วมมือ
และแรงสนับสนุนจากชุมชนรอบข้าง
ซึ่งในปีนี้บริษัทได้ให้การสนับสนุนและเข้าร่วมกิจกรรมสัมพันธ์กับชุมชนหลายกิจกรรมอาทิ
กิจกรรทำบุญทอดกฐิน-ผ้าป่า การสนับสนุนจัดงานวันเด็กประจำปี ร่วมกิจรรมวัดสวยด้วย 5 ส.
กิจกรรมทำความสะอาดคลองบริเวณรวบชุมชนในโครงการ (รักษ์คลองรักถิ่น)
และร่วมกิจกรรมวาดภาพระบายสีเพื่อปรับปรุงภูมิทัศน์
นอกจากนี้ยังมีกิจกรรมที่บริษัทได้เล็งเห็นถึงความสำคัญในการเป็นส่วนหนึ่งของการพัฒนาชุมชนที่อยู่ใกล้ละแวกโรงงาน
ในปีนี้บริษัทได้จัดทำโครงการ “ทีมช่าง TCCC เพื่อน้อง”
โดยมีวัตถุประสงค์เพื่อเข้าไปดูแลแก้ไขปัญหาด้านความปลอดภัยอาชีวอนามัยและสิ่งแวดล้อมที่ศูนย์พัฒนาเด็กเล็กวัดใหม่สมุทรกิจโกศล
อำเภอพระสมุทรเจดีย์ จังหวัดสมุทรปราการ
ซึ่งในครั้งนี้ทีมช่างและพนักงานจิตอาสาได้ร่วมกันติดตั้งแผงกั้นบันได ซ่อมท่อระบายน้ำฝน ปรับภูมิทัศน์
ล และยังได้ให้ความรู้เกี่ยวกับการคัดแยกขยะเบื้องต้นแก่น้องๆภายในศูนย์อีกด้วย

- โครงการสนับสนุนมอบเครื่องอุปโภคบริโภคและของใช้ที่จำเป็นในวิกฤตโควิด 19

บริษัทมีความห่วงใยชุมชนและสังคมในช่วงสถานการณ์การแพร่ระบาดของโควิด 19
จึงได้จัดกิจกรรมมอบเครื่องอุปโภคบริโภค และของใช้ที่จำเป็น อาทิ หน้ากากผ้า สเปรย์ฆ่าเชื้อ
หน้ากากพลาสติกคลุมหน้า (Face shield)ให้แก่ศูนย์ดำรงธรรม อำเภอพระสมุทรเจดีย์
จังหวัดสมุทรปราการ และผู้สูงอายุในชุมชน จังหวัดพระนครศรีอยุธยา
ทั้งนี้เพื่อร่วมเป็นส่วนหนึ่งในการส่งต่อขวัญและกำลังใจ ร่วมฝ่าฟันวิกฤตโควิด 19
ให้กับบุคลากรทางการแพทย์และผู้สูงอายุในชุมชน

2. โครงการเพื่อประโยชน์ต่อสิ่งแวดล้อม

- โครงการเปลี่ยนขยะเป็นเงินบริจาค

บริษัทสนับสนุนการร่วมกิจกรรมกับภาคเอกชนในโครงการเปลี่ยนขยะเป็นเงินบริจาค
โดยนำขวดน้ำพลาสติกที่ใช้แล้วมาทำการคัดแยกและส่งมอบให้กับทางนิติบุคคลอาคารเพื่อจำหน่าย
ทั้งนี้รายได้จากการจำหน่ายขยะขวดน้ำพลาสติก จะถูกส่งมอบให้กับมูลนิธิทางด้านสิ่งแวดล้อม
โครงการนี้เป็นส่วนหนึ่งของพันธกิจในการเอาใจใส่ต่อสังคม
ด้วยการปลูกฝังค่านิยมองค์กรในการคัดแยกขยะ
และสนับสนุนการมีส่วนร่วมในการรับผิดชอบต่อสังคมให้แก่พนักงานในองค์กรซึ่งบริษัทได้ให้ความสำคัญตลอดมา

- โครงการถังหมักขยะครัวเรือน

บริษัทร่วมกับสำนักพัฒนาที่ดินจังหวัดพระนครศรีอยุธยาและหน่วยงานภาคเอกชน จัดทำกิจกรรม
การทำปุ๋ยหมักจากเศษอาหาร ณ อาคารเอนกประสงค์ อำเภอนครหลวง
เพื่อเป็นการลดขยะประเภทเศษอาหารในโรงงาน ชุมชน และครัวเรือน
โดยมีผู้เชี่ยวชาญมาให้ความรู้ ความเข้าใจที่ถูกต้องในการทำกิจกรรม
ซึ่งประโยชน์ของถังหมักขยะครัวเรือนนั้นสามารถช่วยรักษาสิ่งแวดล้อม
กำจัดขยะเศษอาหารที่เหลือจากการรับประทาน อีกทั้งธาตุอาหารที่เกิดจากการย่อยสลาย
สามารถนำไปใช้ในการปรับปรุงดินได้อีกด้วย

11. การควบคุมภายในและการบริหารจัดการความเสี่ยง

การควบคุมภายในและการบริหารความเสี่ยง

1. การควบคุมภายใน

บริษัท ไทยเซ็นทรัลเคมี จำกัด (มหาชน)
ให้ความสำคัญต่อการพัฒนาระบบการควบคุมภายในอย่างต่อเนื่อง
เนื่องจากเป็นกลไกสำคัญที่ช่วยให้บริษัทมีการกำกับดูแลกิจการที่ดีและสอดคล้องกับการดำเนินงานและการเปลี่ยนแปลงที่กระทบต่อธุรกิจปุ๋ยเคมีอย่างต่อเนื่อง
โดยบริษัทมุ่งเน้นในการสร้างมูลค่าเพิ่มให้แก่กิจการผ่านระบบการควบคุมที่มีประสิทธิผลในด้านการปฏิบัติงาน
การใช้ทรัพยากรและการดูแลรักษาทรัพย์สินของบริษัท การรายงานสารสนเทศทางการเงิน
และการปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจผ่านการออกแบบระบบการควบคุมภายในได้แก่

1.  โครงสร้างการกำกับดูแลระบบการควบคุมภายใน

คณะกรรมการบริษัทได้มอบหมายให้คณะกรรมการตรวจสอบทำหน้าที่ในการกำกับดูแลระบบการควบคุมภายใน
รวมถึงการกำกับดูแลกิจการของบริษัทให้มีความเหมาะสมและมีประสิทธิภาพ
รวมถึงการปฏิบัติตามข้อกำหนด และกฎหมายที่เกี่ยวข้อง
การดูแลมิให้เกิดความขัดแย้งทางผลประโยชน์ การทำรายการที่เกี่ยวโยงกัน
การดูแลรักษาและการใช้ทรัพย์สิน เพื่อป้องกันมิให้เกิดการทุจริตหรือประพฤติมิชอบ
รวมถึงทบทวนผลการประเมินระบบการควบคุมภายในของสำนักตรวจสอบภายใน
เพื่อให้ความเห็นและรายงานต่อคณะกรรมการบริษัทเกี่ยวกับความเพียงพอและความเหมาะสมของระบบการควบคุมภายในตามขอบเขตอำนาจหน้าที่และความรับผิดชอบที่ได้รับมอบหมายจากคณะกรรมการบริษัทเป็นประจำอย่างน้อยไตรมาสละ
1 ครั้ง
รวมถึงการพิจารณาความเป็นอิสระของสำนักตรวจสอบภายในเกี่ยวกับการปฏิบัติงานตรวจสอบ

2.  กระบวนการควบคุมภายใน

บริษัทจัดให้มีกลไกการตรวจสอบและถ่วงดุล
โดยวางโครงสร้างให้สำนักตรวจสอบภายในขึ้นตรงกับคณะกรรมการตรวจสอบเพื่อทำหน้าที่ประเมินและสอบทานการควบคุมภายในของกิจกรรมต่างๆ
ของบริษัทและบริษัทย่อยอย่างเป็นอิสระ
และดูแลให้แผนการตรวจสอบประจำปีเป็นไปตามแผนการตรวจสอบตามฐานความเสี่ยง
(Risk-based Audit Planning Approach)
และอยู่ภายใต้การอนุมัติของคณะกรรมการตรวจสอบ และสามารถรายงานผลการตรวจสอบ
รวมถึงความก้าวหน้าของการดำเนินการตามแผนการตรวจสอบโดยตรงให้แก่คณะกรรมการตรวจสอบ
ทั้งนี้
รวมถึงการนำเสนอรายงานการตรวจสอบภายในต่อฝ่ายจัดการเพื่อรับทราบผลการประเมินโครงการตรวจสอบภายในและข้อเสนอแนะ
ตลอดจนความคิดเห็นของผู้บริหารที่รับผิดชอบเกี่ยวกับการดำเนินการปรับปรุงระบบการควบคุมภายใน
นอกจากนี้สำนักตรวจสอบภายในมีหน้าที่ติดตามการดำเนินการปรับปรุงแก้ไขตามข้อเสนอแนะที่ระบุในรายงานตรวจสอบภายใน
และรายงานผลการติดตามให้คณะกรรมการตรวจสอบทราบเพื่อรายงานความคืบหน้าการปรับปรุงระบบการควบคุมภายในต่อคณะกรรมการบริษัทเป็นระยะ

โดยในปี 2563 สำนักตรวจสอบภายในได้มีการสอบทานระบบควบคุมภายใน
และติดตามการดำเนินการปรับปรุงระบบการควบคุมภายในตามข้อเสนอแนะ
รวมถึงมีการเข้าประเมินระบบควบคุมภายในของบริษัทตามแผนงานตรวจสอบประจำปีและมีการติดตามการปรับปรุงระบบการควบคุมภายใน
และกระบวนการอย่างสม่ำเสมอ
รวมถึงได้รายงานผลการประเมินและการติดตามการปรับปรุงตามข้อเสนอแนะที่ได้มีความเห็นชอบร่วมกันเป็นประจำทุกไตรมาส

3.  ความเห็นของคณะกรรมการต่อระบบการควบคุมภายในของบริษัท

คณะกรรมการบริษัทได้มีการประชุมเพื่อรับทราบผลการสอบทานระบบการควบคุมภายในเป็นประจำทุกไตรมาสผ่านรายงานของคณะกรรมการตรวจสอบ
โดยมีกรรมการบริหารของบริษัททำหน้าที่ชี้แจงข้อซักถามในประเด็นการควบคุมและกระบวนการปฏิบัติงานของบริษัทที่จำเป็นต้องได้รับการทบทวนเพื่อปรับปรุงประสิทธิภาพ
รวมถึงทำหน้าที่สั่งการให้มีการปรับปรุงระบบการควบคุมภายในให้มีความเหมาะสมและทันต่อสภาพการเปลี่ยนแปลงทางธุรกิจอย่างสม่ำเสมอ

โดยสรุปแล้ว ในปี 2563
ผลการประเมินระบบการควบคุมภายในตามที่คณะกรรมการบริษัทได้รับรายงานจากคณะกรรมการตรวจสอบและจากการประเมินโดยฝ่ายบริหารของบริษัท
คณะกรรมการบริษัทมีความเห็นว่ากระบวนการปฏิบัติงานของบริษัทมีการควบคุมภายในเพียงพอ

4.  ความเห็นของผู้สอบบัญชี

บริษัท ดีลอยท์ ทู้ช โธมัทสุ ไชยยศ สอบบัญชี จำกัด ซึ่งเป็นผู้สอบบัญชีของบริษัท
ได้ตรวจสอบงบการเงินสำหรับปีสิ้นสุด วันที่ 31 ธันวาคม 2562 และ 2563 ของบริษัท
ผู้สอบบัญชีได้ปฏิบัติงานตรวจสอบตามมาตรฐานการสอบบัญชีซึ่งกำหนดให้ผู้สอบบัญชีปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
โดยวิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน
ทำให้เห็นโอกาสเกิดการทุจริตหรือข้อผิดพลาด โดยการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควร
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ

จากการตรวจสอบของผู้สอบบัญชี
ไม่พบข้อบกพร่องที่เป็นสาระสำคัญในระบบการควบคุมภายในที่ส่งผลต่อการแสดงข้อมูลที่ขัดต่อข้อเท็จจริงในรายงานทางการเงิน
และไม่ได้ออกรายงานข้อสังเกตเกี่ยวกับการควบคุมภายในของบริษัท

2. การบริหารความเสี่ยง

กลุ่มบริษัท ไทยเซ็นทรัลเคมี จำกัด (มหาชน) ให้ความสำคัญกับการบริหารความเสี่ยง
และมุ่งเน้นที่จะเสริมสร้างวัฒนธรรมการบริหารความเสี่ยงให้เกิดขึ้นอย่างเป็นรูปธรรมภายในองค์กร
ทั้งนี้เพื่อให้มั่นใจว่าองค์กรจะสามารถรับมือกับสถานการณ์ที่เปลี่ยนแปลงอย่างรวดเร็วและมีความไม่แน่นอน
และลดโอกาสของการเกิดความเสียหายที่อาจเกิดขึ้นจากปัจจัยเสี่ยงต่างๆ
ที่เกี่ยวข้องกับการดำเนินงานของบริษัท

บริษัทได้นำหลักการบริหารความเสี่ยงตามกรอบโครงสร้างการบริหารความเสี่ยงขององค์กรเชิงบูรณาการของ
The Committee of Sponsoring Organizations of the Treadway Commission
(COSO) มาปรับใช้ในการบริหารความเสี่ยงทั่วทั้งองค์กร ผ่านการกำหนดนโยบาย วัตถุประสงค์
กรอบบริหารความเสี่ยง และโครงสร้างการบริหารความเสี่ยงทั้งในระดับคณะกรรมการบริษัท
ระดับบริหาร และระดับปฏิบัติการ
โดยบริษัทได้สื่อสารและส่งเสริมความรู้ความเข้าใจเรื่องการบริหารความเสี่ยงผ่านช่องทางต่างๆ
เช่น การฝึกอบรม การประชุม ประกาศภายใน เป็นต้น

คณะกรรมการบริษัทได้แต่งตั้งคณะกรรมการบริหารความเสี่ยง (Risk Management Committee)
ซึ่งประกอบด้วยผู้บริหารจากแต่ละส่วนงานของบริษัท มีหน้าที่จัดทำนโยบายการบริหารความเสี่ยง
กลยุทธ์และหลักเกณฑ์ในการบริหารความเสี่ยง รวมทั้งติดตาม
ให้ข้อคิดเห็นและข้อเสนอแนะงานด้านการบริหารความเสี่ยงในระดับองค์กร
และมีคณะอนุกรรมการบริหารความเสี่ยง (Risk Management Sub-Committee)
ทำหน้าที่ติดตามการดำเนินงานด้านบริหารความเสี่ยงในระดับหน่วยงานและระดับปฏิบัติการให้เป็นไปตามเป้าหมายและมีความเสี่ยงอยู่ในระดับที่ยอมรับได้

ในด้านการบริหารการจัดซื้อวัตถุดิบ การผลิต
และการขายสินค้าที่ถือเป็นหน่วยธุรกิจหลักซึ่งมีปัจจัยเสี่ยงต่างๆ ตามสภาวะตลาดปุ๋ยเคมี
บริษัทได้มีการประชุมติดตามสถานการณ์อย่างใกล้ชิดเป็นประจำทุกสัปดาห์เพื่อให้ทันต่อสถานการณ์ตลาดและเศรษฐกิจที่ท้าทายต่อการบรรลุเป้าหมายการทำงานภายใต้กรอบที่ได้รับอนุมัติจากคณะกรรมการบริหารของบริษัท

ความเห็นของคณะกรรมการต่อระบบการบริหารความเสี่ยงของบริษัท

คณะกรรมการบริษัทและคณะกรรมการบริหารมีความเห็นว่าเครื่องมือการบริหารความเสี่ยงดังกล่าว
บริษัทสามารถนำมาใช้เป็นแนวทางในการวางแผนรองรับความเสี่ยงได้อย่างเป็นรูปธรรม
โดยคณะกรรมการบริหารความเสี่ยงตระหนักและให้ความสำคัญต่อปัจจัยเสี่ยงที่เข้ามากระทบต่อการบริหารธุรกิจปุ๋ยเคมีที่เกิดขึ้นตลอดปี
2563 รวมทั้งการติดตามสถานการณ์ต่างๆ ที่สำคัญ
ทั้งในและต่างประเทศเพื่อรักษาความสามารถในการสร้างผลการดำเนินงานของบริษัทที่ตั้งไว้

3.  หัวหน้างานตรวจสอบภายใน

คณะกรรมการตรวจสอบได้พิจารณาและเห็นชอบให้ฝ่ายบริหารของบริษัทแต่งตั้ง นายไพฑูรย์ อินอุทัย
ให้ดำรงตำแหน่ง ผู้จัดการทั่วไป สำนักตรวจสอบภายในของบริษัท ตั้งแต่วันที่ 1 ตุลาคม 2550
เพื่อทำหน้าที่กำกับดูแลการปฏิบัติงานของผู้ตรวจสอบภายในในการทำหน้าที่ประเมินและติดตามระบบการควบคุมภายในของบริษัทและบริษัทย่อย
เพื่อให้มีความเพียงพอเหมาะสมตามลักษณะธุรกิจ

คณะกรรมการตรวจสอบพิจารณาเห็นสมควรแล้วว่า นายไพฑูรย์ อินอุทัย เป็นผู้มีคุณวุฒิด้านการศึกษา
และมีประสบการณ์ด้านการตรวจสอบภายในเพียงพอ
โดยปัจจุบันถือว่าเป็นผู้มีประสบการณ์ในงานตรวจสอบภายในในธุรกิจของบริษัทมากกว่า 19 ปี
(นับถึงปี 2563) และได้ผ่านการอบรมในด้านมาตรฐานการตรวจสอบภายใน
และการบริหารที่เกี่ยวข้องกับธุรกิจ จึงถือว่าเป็นผู้ที่มีความเหมาะสมในการปฏิบัติหน้าที่ดังกล่าว

ทั้งนี้ การพิจารณาและอนุมัติ แต่งตั้ง ถอดถอน
โยกย้ายผู้ดำรงตำแหน่งหัวหน้าสำนักตรวจสอบภายในของบริษัทอยู่ภายใต้ดุลยพินิจและความเห็นชอบจากคณะกรรมการตรวจสอบ

12. รายการระหว่างกัน

ในระหว่างปี 2563
บริษัทและ/หรือบริษัทย่อยมีรายการระหว่างกันกับบุคคลและ/หรือนิติบุคคลที่เกี่ยวข้องกันที่อาจมีความขัดแย้งทางผลประโยชน์กับบริษัทและบริษัทย่อย
ซึ่งผู้สอบบัญชีระบุไว้ในหมายเหตุประกอบงบการเงินประจำปี 2563 สิ้นสุด ณ วันที่ 31 ธันวาคม
2563 โดยมีรายละเอียดในสาระสำคัญดังนี้

1. รายการระหว่างกันของ บมจ.ไทยเซ็นทรัลเคมี

  ---------------------- ---------------------------------------------------------------- --------------- ------------------------------------------------------------------------
  ผู้เข้าทำรายการ           ลักษณะของรายการ                                                   มูลค่าของรายการ   นโยบายการกำหนดราคา/ความสมเหตุสมผลในการเข้าทำรายการ
                                                                                          (บาท)           

  1. บริษัท ทีซีซีซี           1. บริษัทจำหน่ายปุ๋ยเคมีแก่ TCCCM                                       130,913,476*    ราคาซื้อขายเป็นไปตามราคาตลาด
  เมียนมา จำกัด (TCCCM)    เพื่อประกอบธุรกิจนำเข้าและจำหน่ายปุ๋ยเคมีในประเทศเมียนมา                                   

                         2.บริษัทได้รับค่าเครื่องหมายการค้าจาก TCCCM                              1,103,613*      ค่าธรรมเนียมคำนวนจากปริมาณของสินค้าที่จำหน่ายภายใต้เครื่องหมายการค้าของบริษัทในอัตรา 1
                                                                                                          ดอลล่าห์สหรัฐต่อ 1 ตัน

                         3.บริษัทได้รับค่าธรรมเนียมการบริการ IT จาก TCCCM                        1,132,010*      อัตราค่าบริการเป็นไปตามราคาตลาด

                         4.บริษัทได้รับค่าธรรมเนียมการค้ำประกันเงินกู้และค้ำประกันค่าสินค้าจาก TCCCM      1,429,051*      อัตราร้อยละ 1 ต่อปี ตามจำนวนสินเชื่อเฉลี่ยรายไตรมาสหรือราคาสินค้าที่ซื้อ

                         5.บริษัทได้รับค่าฝึกอบรมจาก TCCCM                                      48,639*         อัตราค่าฝึกอบรมคำนวนเทียบเคียงกับอัตราในตลาด

  2. บริษัท เอ็น.ไอ.เอ็ม.    1. บริษัทให้เช่าพื้นที่บางส่วนภายในโรงงานพระประแดงและแก่ NIM               14,152,505      อัตราค่าเช่าเป็นราคาตลาดที่ประเมินโดยบริษัทประเมินราคาอิสระ
  จำกัด (NIM)             เพื่อเป็นที่ตั้งแท็งก์บรรจุสารเคมีและใช้เช่าท่าเทียบเรือเพื่อการขนส่งสารเคมีทางเรือ                   

                         2. บริษัทให้บริการที่เกี่ยวเนื่องกับที่ตั้งแท็งก์บรรจุสารเคมี เช่น ค่าไฟฟ้า ค่าน้ำประปา  1,241,203       อัตราค่าบริการเป็นไปตามอัตราที่ผู้ให้บริการไฟฟ้าและประปาเรียกเก็บ

  3. บริษัท เอ็มซี           1. บริษัทได้รับค่าธรรมเนียมการอนุญาตให้ใช้เครื่องหมายการค้า                  39,014          ค่าธรรมเนียมคำนวณจากปริมาตรของสินค้าที่จำหน่ายภายใต้เครื่องหมายการค้าของบริษัทในอัตรา
  อะโกร-เคมิคัล จำกัด (MC                                                                                    0.04 บาทต่อ1 ลิตรหรือ 1 กิโลกรัม
  Agro)                                                                                                   

  4. บริษัท                1. บริษัทได้รับบริการดูแลระบบสำรองข้อมูลของบริษัทจาก Metro Systems         1,067,500**     อัตราค่าบริการเป็นราคาตลาดที่ผู้ให้บริการเรียกเก็บจากลูกค้าทั่วไป
  เมโทรซิสเต็มส์คอร์ปอเรชั่น                                                                                    
  จำกัด (มหาชน) (Metro                                                                                     
  Systems)                                                                                                

  5. กลุ่มบริษัทธนเทพ        1. บริษัทจำหน่ายปุ๋ยเคมีให้กลุ่มบริษัทธนเทพ                                 78,838,470      ราคาซื้อขายเป็นไปตามราคาตลาด
  ---------------------- ---------------------------------------------------------------- --------------- ------------------------------------------------------------------------

* มูลค่าของรายการระหว่างบริษัทและTCCCM เป็นไปตามอัตราแลกเปลี่ยน ณ วันที่เกิดรายการ

** รายการระหว่างกันที่เกิดจนถึงวันที่ 24 กรกฎาคม 2563
(วันที่ประชุมผู้ถือหุ้นมีมติแต่งตั้งกรรมการชุดใหม่)

2. รายการระหว่างกันของ บริษัท เอ็น.ไอ.เอ็ม. จำกัด (NIM) ซึ่งเป็นบริษัทย่อย

  ---------------------- ------------------------------------- --------------- ---------------------------------------------------
  ผู้เข้าทำรายการ           ลักษณะของรายการ                        มูลค่าของรายการ   นโยบายการกำหนดราคา/ความสมเหตุสมผลในการเข้าทำรายการ
                                                               (บาท)           

  1. บริษัท                1. NIM                                130,000**       อัตราค่าบริการเป็นราคาตลาดที่ผู้ให้บริการเรียกเก็บจากลูกค้าทั่วไป
  เมโทรซิสเต็มส์คอร์ปอเรชั่น   ได้รับบริการดูแลระบบสำรองข้อมูลของบริษัทจาก                   
  จำกัด (มหาชน) (Metro    Metro Systems                                         
  Systems)                                                                     
  ---------------------- ------------------------------------- --------------- ---------------------------------------------------

** รายการระหว่างกันที่เกิดจนถึงวันที่ 24 กรกฎาคม 2563
(วันที่ประชุมผู้ถือหุ้นมีมติแต่งตั้งกรรมการชุดใหม่)

3. รายการระหว่างกันของ บริษัท เอ็มซีอะโกร-เคมิคัล จำกัด (MC Agro) ซึ่งเป็นบริษัทย่อย

  --------------- ------------------------------- --------------- --------------------------------------------------
  ผู้เข้าทำรายการ    ลักษณะของรายการ                  มูลค่าของรายการ   นโยบายการกำหนดราคา/ความสมเหตุสมผลในการเข้าทำรายการ
                                                  (บาท)           

  1. กลุ่มบริษัท      1. Mc Agro ซื้อเคมีเกษตรจาก Sojitz 8,295,642       ราคาซื้อขายเป็นราคาตลาด
  โซจิทสึ คอร์ปอเรชั่น Group                                           
                  โดยเป็นกรซื้อระหว่างปีหลายงวดด้วยกัน                   
  --------------- ------------------------------- --------------- --------------------------------------------------

รายละเอียดของผู้เกี่ยวข้องที่เข้าทำรายการระหว่างกัน

+------------------+---------------------+-----------------------------+
| ชื่อ               | ลักษณะการประกอบธุรกิจ  | ความสัมพันธ์กับบริษัท             |
+------------------+---------------------+-----------------------------+
| 1. กลุ่มบริษัท โซจิทสึ | ผลิต นำเข้า ส่งออก     | Sojitz Group หมายถึง บริษัท    |
| คอร์ปอเรชั่น        | และจัดจำหน่ายสินค      | โซจิทสึ คอร์ปอเรชั่น             |
|                  | ้าในอุตสาหกรรมกลุ่มต่างๆ | ซึ่งเป็นผู้ถือหุ้นใหญ่ของบริษัท        |
| (Sojitz Group)   | ได้แก่ เครื่องจักร       | โดยถือหุ้นร้อยละ 43.92          |
|                  | พลังงานและแร่ธาตุ      | ของทุนจดทะเบียนชำระแล้วของบริษัท |
|                  | เคมีภัณฑ์              | และรวมถึงบริษัทในเครือของบริษัท   |
|                  | และเครื่องอุปโภค บริโภค | โซจิทซสึ คอร์ปอเรชั่น            |
+------------------+---------------------+-----------------------------+
| 2. บริษัท ทีซีซีซี     | นำเข้าและจำหน่าย      | เป็นบริษัทย่อยของบริษัท           |
| เมียนมา จำกัด      | ปุ๋ยเคมีในประเทศเมียนมา | โดยบริษัทถือหุ้นอยู่ในสัดส่วนร้อยละ   |
| (TCCCM)          |                     | 99.99 ของทุนจดทะเบียนชำระแล้ว  |
|                  |                     | และมีกรรมการร่วมกันคือ          |
|                  |                     | นายโยชิฮิโระ ทามูระ            |
|                  |                     | และผู้บริหา                    |
|                  |                     | รของบริษัทดำรงตำแหน่งกรรมการใน |
|                  |                     | TCCCM คือ นายโค โทจิม่า        |
+------------------+---------------------+-----------------------------+
| 3. บริษัท          | บริก                 | เป็นบริษัทย่อยของบริษัท           |
| เอ็น.ไอ.เอ็ม. จำกัด | ารให้เช่าถังบรรจุสารเคมี | โดยบริษัทถือหุ้นอยู่ในสัดส่วนร้อยละ   |
| (NIM)            |                     | 51 ของทุนจดทะเบียน            |
|                  |                     | และมีกรรมการร่วมกันคือ          |
|                  |                     | นายโยชิฮิโระ ทามูระ            |
|                  |                     | และผู้บริหา                    |
|                  |                     | รของบริษัทดำรงตำแหน่งกรรมการใน |
|                  |                     | NIM คือ นายสมรัก              |
|                  |                     | ลิขิตเจริญพันธ์ และนายมุเนทาเคะ   |
|                  |                     | คาวาคิตะ                     |
+------------------+---------------------+-----------------------------+
| 4. บริษัท เอ็มซี     | บริกา                | เป็นบริษัทย่อยของบริษัท           |
| อะโกร-เคมิคัล จำกัด | รบรรจุและผสมเคมีเกษตร | โดยบริษัทถือหุ้นอยู่ในสัดส่วนร้อยละ   |
| (MC Agro)        |                     | 99.99 ของทุนจดทะเบียนชำระแล้ว  |
|                  |                     | และมีกรรมการร่วมกันคือ          |
|                  |                     | นายโยชิฮิโระ ทามูระ และ        |
|                  |                     | นายทาคายูกิ                   |
|                  |                     | โทเฮ                        |
|                  |                     | และผู้บริหา                    |
|                  |                     | รของบริษัทดำรงตำแหน่งกรรมการใน |
|                  |                     | MC Agro คือ นางมณฑา          |
|                  |                     | เกษตรศิลป์ชัยและนายมุเนทาเคะ    |
|                  |                     | คาวาคิตะ                     |
+------------------+---------------------+-----------------------------+
| 5. บริษัท          | ใ                   | บมจ. ไทยเซ็นทรัลเคมี และ       |
| เมโท             | ห้บริการระบบคอมพิวเตอร์ | บมจ.เมโทรซิสเต็มส์คอร์ปอเรชั่น    |
| รซิสเต็มส์คอร์ปอเรชั่น |                     | มีกรรมการร่วมกันคือ นายสุวิช      |
| จำกัด (มหาชน)     |                     | สุวรุจิพร                      |
| (Metro Systems)  |                     |                             |
+------------------+---------------------+-----------------------------+
| 6. กลุ่มบริษัทธนเทพ  | จำหน่ายปุ๋ยเคมี         | นายเอกฤทธิ์ บุญปิติ              |
| ประกอบไปด้วย      |                     | เป็นกรรมการบริษัท              |
|                  |                     | และเป                       |
| - บริษัท           |                     | ็นกรรมการและผู้ถือหุ้นในอัตราร้อยละ |
| ธนเทพธนูทอง จำกัด  |                     | 99.98                       |
|                  |                     | ของทุกบริษัทในกลุ่มบริษัทธนเทพ     |
| - บริษัท ธนเทพเทวา |                     |                             |
| จำกัด             |                     |                             |
|                  |                     |                             |
| - บริษัท ธนเทพธันวา |                     |                             |
| จำกัด             |                     |                             |
|                  |                     |                             |
| - บริษัท ธนเทพทอง  |                     |                             |
| จำกัด             |                     |                             |
|                  |                     |                             |
| - บริษัท           |                     |                             |
| ธรเทพสารดินไทย    |                     |                             |
| จำกัด; และ        |                     |                             |
|                  |                     |                             |
| - บริษัท           |                     |                             |
| พระสวรรค์เคมีคอล   |                     |                             |
| จำกัด             |                     |                             |
+------------------+---------------------+-----------------------------+

เงื่อนไขและนโยบายราคา

รายการระหว่างกันดังกล่าวเป็นธุรกรรมซึ่งเกิดขึ้นระหว่างบริษัทกับบริษัทย่อยและบริษัทที่เกี่ยวข้องกัน
ซึ่งเป็นไปตามการดำเนินธุรกิจปกติและตามเงื่อนไขการค้าทั่วไป
โดยใช้นโยบายการซื้อขายและอัตราการกู้ยืมซึ่งต่อรองกันตามกลไกตลาด
สามารถเทียบเคียงราคาและอัตราดอกเบี้ยได้เช่นเดียวกับการทำธุรกรรมกับบุคคลภายนอก
สำหรับกรณีที่ไม่มีราคาหรืออัตราเทียบเคียง
บริษัทได้เปรียบเทียบราคาสินค้าหรือบริการกับราคาภายนอกภายใต้เงื่อนไขที่เหมือนหรือคล้ายคลึงกัน
หรืออาจใช้ราคาของผู้ประเมินอิสระที่ว่าจ้างโดยบริษัทหรือบริษัทในกลุ่ม
ซึ่งจะได้มีการนำมาเปรียบเทียบราคาสำหรับรายการระหว่างกันที่สำคัญ

ความจำเป็นและความสมเหตุสมผลของรายการระหว่างกัน

รายการระหว่างกันข้างต้นเป็นธุรกรรมซึ่งเกิดขึ้นระหว่างบริษัทกับบริษัทย่อยและบริษัทที่เกี่ยวข้องกัน
เป็นไปตามการดำเนินธุรกิจปกติและตามเงื่อนไขการค้าทั่วไป ประโยชน์ที่เกิดขึ้นกับบริษัทกล่าวคือ
ในการซื้อวัตถุดิบ บริษัทมั่นใจในเรื่องคุณภาพและความสม่ำเสมอในการจัดหาวัตถุดิบ
สำหรับการบริการบริษัทได้รับบริการที่สะดวกและรวดเร็วและจากผู้เชี่ยวชาญในบริการด้านนั้นๆ
และในส่วนของการค้ำประกัน เพื่อเพิ่มความคล่องตัวในการดำเนินงานของบริษัท
โดยการทำรายการดังกล่าวมีวัตถุประสงค์เพื่อประโยชน์สูงสุดของบริษัท

มาตรการหรือขั้นตอนในการอนุมัติรายการระหว่างกัน

ในการอนุมัติการทำรายการระหว่างกันนั้น ได้มีการกำหนดอำนาจในการดำเนินการไว้อย่างชัดเจน
โดยต้องได้รับอนุมัติจากที่ประชุมผู้ถือหุ้นหรือคณะกรรมการบริษัทหรือคณะกรรมการบริหารของบริษัทตามวงเงินที่กำหนด
ซึ่งการกำหนดอำนาจอนุมัติดังกล่าวได้มีการพิจารณาทบทวนอย่างสม่ำเสมอ
เพื่อให้มีความคล่องตัวในการดำเนินงาน
รวมทั้งจัดให้มีระบบการควบคุมภายในที่ดีเพียงพอที่จะทำให้ไม่เกิดการรั่วไหลหรือการทุจริต

ในกรณีที่อาจมีรายการระหว่างกันในอนาคตกับบุคคลที่อาจมีความขัดแย้ง
บริษัทจะปฏิบัติตามมาตรการและขั้นตอนต่างๆ ตามข้อกำหนด ประกาศ
และคำสั่งที่คณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน
และตลาดหลักทรัพย์แห่งประเทศไทยได้กำหนดไว้โดยเคร่งครัด
ทั้งในด้านการขออนุมัติต่อคณะกรรมการบริษัท และ/หรือผู้ถือหุ้น
โดยการพิจารณาให้ความเห็นของคณะกรรมการตรวจสอบ ซึ่งกรรมการผู้มีส่วนได้เสีย
และ/หรือกรรมการที่เป็นบุคคลที่เกี่ยวโยงกันจะไม่เข้าร่วมประชุมและไม่มีสิทธิออกเสียงในรายการดังกล่าว
รวมถึงการปฏิบัติตามข้อกำหนดในกรณีที่จะต้องมีการดำเนินการเปิดเผยข้อมูลการทำรายการที่เกี่ยวโยง
และการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทย่อยตามมาตรฐานการบัญชีที่กำหนด
โดยสมาคมนักบัญชีและผู้สอบบัญชีรับอนุญาตแห่งประเทศไทยด้วย
มาตรการและขั้นตอนในการอนุมัติรายการระหว่างกันดังกล่าว
จะกระทำไปบนหลักการของความจำเป็นและความสมเหตุสมผล
ตลอดจนเพื่อผลประโยชน์สูงสุดของบริษัท

นอกจากนี้
คณะกรรมการตรวจสอบยังทำหน้าที่เป็นผู้สอบทานการทำรายการระหว่างกันเพื่อดูแลและป้องกันการเกิดความขัดแย้งทางผลประโยชน์
ตลอดจนบริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชี

นโยบายหรือแนวโน้มการทำรายการระหว่างกันในอนาคต

แนวโน้มธุรกรรมต่างๆ ซึ่งเกิดขึ้นระหว่างบริษัทกับบริษัทย่อยและบริษัทที่เกี่ยวข้องกันในอนาคต
ยังคงเป็นไปตามการดำเนินธุรกิจปกติและตามเงื่อนไขการค้าทั่วไป อย่างไรก็ตาม
หากจะมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
หรือมีส่วนได้เสีย และ/หรือบุคคลที่เกี่ยวโยงกัน บริษัทก็จะปฏิบัติตามมาตรการและขั้นตอนต่างๆ
ที่คณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน
และตลาดหลักทรัพย์แห่งประเทศไทยได้กำหนดไว้